
 诪讞拽 驻住讜诇. 讗祝 诪讛 砖讛讙讬讛 注诇讬讜 讗注''驻 砖诪拽讜讬诐 讜讻讚诪驻专砖 讜讗讝讬诇 砖讗讜转讜 讛诪讞拽 讘住讜祝 讛砖讟专 讘诪拽讜诐 砖讛讬讛 讬讻讜诇 诇讜诪专 砖讛讬讛 讻转讜讘 讘讜 砖专讬专 讜拽讬讬诐 讻讙讜谉 讘转专 讘诪谞讗 讚讻砖专 诇诪讬拽谞讬讗 讘讬讛 讜诪讞拽讜 讜讛讙讬讛 诪讛 砖专爪讛 讜讗讞专 讻讱 讻转讘 砖专讬专 讜拽讬讬诐 讗讘诇 讘讗诪爪注 讛讻转讘 讗讬谉 诇讞讜砖 砖讛专讬 讛讚讘专 谞讬讻专 砖拽讜讚诐 砖谞讻转讘 砖专讬专 讜拽讬讬诐 讘讝讛 讛砖讟专 谞诪讞拽 讜谞转拽讬讬诐: 讜讻砖讬注讜专 砖专讬专 讜拽讬讬诐. 讜讻诇 砖讻谉 讗诐 砖讬注讜专 讛诪讞拽 讬讜转专 诪讝讛: 讜诇专' 讬专诪讬讛 讘专 讗讘讗 讚讗诪专 讗讞讜专讬 讛讻转讘 讻谞讙讚 讻诇 讛讻转讘 诪讘讞讜抓. 讞讜转诪讬谉 讛注讚讬诐 讜诪诪诇讗讬诐 诪拽讜诐 讞转讬诪转 讛注讚讬诐 注讚 住讜祝 讛砖讟专 讜诇讗 爪专讬讱 砖专讬专 讜拽讬讬诐: 谞讬讞讜砖 讚诇诪讗. 讝讬讬祝 讜讻转讬讘 诪讗讬 讚讘注讬 诪讙讜讜讗讬 讘住讜祝 讛砖讟专 讜讗注''驻 砖讗讬谉 注讜讚 注讚讬诐 讻谞讙讚讜 诪讘讞讜抓 讜讬讗诪专 诇讗 讛谞讞转讬 讝讛 讛讞诇拽 诪讘讞讜抓 讗讞讜专讬 讝讜 讛砖讬讟讛 讗诇讗 诇讛专讘讜转 注讚讬诐 讙诐 讘讝讜 讛砖讬讟讛 讻谞讙讚讛 诪讗讞讜专讬讛 讜诇讗 谞讝讚诪谉 诇讬 讻谉 驻讬专砖 专讘讬谞讜 讞谞谞讗诇 讜讘住驻专讬诐 砖诇谞讜 讻转讜讘 讜诪驻讬砖 讘注讚讬诐 诪讗讘专讗讬 讻诇讜诪专 谞讙讚 讗讜转讛 讛砖讬讟讛 砖讬讜住讬祝 诪讘驻谞讬诐 讬讞转讜诐 注诇讬讛 注讚讬诐 讻谞讙讚讛 诪讘讞讜抓 讻讚讬 诇诪诇讗讜转 讻诇 讛砖讟专 注讚讬诐 诇拽讬讬诐 讻诇 讛讻转讜讘 讘转讜讻讜 诪爪讚 砖谞讬 讻谞讙讚讜 讜讬讗诪专 讻讚讬 诇专讘讜转 注讚讬诐 讛讜讗 讚注讘讚讬 讗注''驻 砖诪拽讜砖专 讚讬讜 讘讙' 注讚讬诐 讗谞讬 谞转讻讜讜谞转讬 诇驻专住诐 讛讚讘专 讜讛专讘讬转讬 注讚讬诐 讛专讘讛 讜讻讛讗 讚转谞谉 (讙讬讟讬谉 讚祝 驻讗:) 讙讟 拽专讞 讛讻诇 诪砖诇讬诪讬谉 注诇讬讜 讻讜' 讗讬讝讛讜 讙讟 拽专讞 讻诇 砖拽砖专讬讜 诪专讜讘讬诐 诪注讚讬讜 讗讘诇 讗诐 注讚讬讜 诪专讜讘讬诐 诪拽砖专讬讜 砖驻讬专 讚诪讬: 讗''诇. 专讘 讞住讚讗 诇专诪讬 讘专 讞诪讗: 诪讬 住讘专转. 讗诇讬讘讗 讚专' 讬专诪讬讛 讘专 讗讘讗: 注讚讬诐 讻住讚专谉 讻转讬讘讬. 诪讗讞讜专讬 讛讻转讘 砖讗诐 讛砖讟专 讻转讜讘 砖转讬 砖讙诐 讛注讚讬诐 讞转讜诪讬谉 砖转讬 讜讗诐 讛讻转讘 讻转讜讘 注专讘 砖讙诐 讛注讚讬诐 讞转讜诪讬谉 注专讘 讜讛转讞讬诇讜 诇讞转讜诐 讘转讞诇转 讛砖讟专 讻谞讙讚 讝讻专讜谉 注讚讜转 砖讛讬转讛 讘驻谞讬谞讜 讻讜' 讜讻讜诇谉 讝讛 转讞转 讝讛 讗''讻 讜讚讗讬 讬讻讜诇 诇讛讜住讬祝 讜诇讝讬讬祝 讜诇讛讞转讬诐 讻讚拽讗诪专转: 讗诇讗 诪诇诪讟讛 诇诪注诇讛 讞转讬诪讬. 诪转讞讬诇讬谉 诇讞转讜诐 诪讗讞专讬讜 讻谞讙讚 砖讬讟讛 讗讞专讜谞讛 讝讛 转讞转 讝讛 讜讛讜诇讻讬谉 讜讞讜转诪讬谉 诇讗专讻讜 砖诇 砖讟专 讜讗诐 讛砖讟专 讻转讜讘 注专讘 讛谉 讞讜转诪讬谉 砖转讬 讜讻谉 诪驻讜专砖 讘讙诪专转 讗专抓 讬砖专讗诇 讙讟 驻砖讜讟 注讚讬讜 诇专讞讘讜 讜诪拽讜砖专 注讚讬讜 诇讗专讻讜 讜讻讬讜谉 砖诪转讞讬诇讬谉 诇讞转讜诐 讻谞讙讚 砖讬讟讛 讗讞专讜谞讛 讗讬谉 讬讻讜诇 诇讛讜住讬祝 注讜讚 讜诇讝讬讬祝 注讜讚 诪爪讚 讗讞专 砖讗讬谉 讛砖讟专 诪转拽讬讬诐 讗诇讗 诪讻谞讙讚 讛讞转讬诪讜转 讜诇诪注诇讛: 专讬注讜转讗 讘砖讬讟讛 讗讞专讜谞讛. 砖讬砖 讻转讜讘 砖诐 转谞讗讬 讗讜 驻专注讜谉 讛诪讝讬拽 诇讘注诇 讛砖讟专 讜讙讬讬讝 诇讛 诇讛讛讬讗 砖讬讟讛 讗讞专讜谞讛 讜讗祝 注诇 讙讘 讚讙讬讬讝 诇讬讛 诇专讗讜讘谉 讘讛讚讬讛 讛讞转讜诐 讻谞讙讚讛 诪讘讞讜抓 讛专讬 诪砖转讬讬专 讘讬讛 讘谉 讬注拽讘 注讚 讜转谞谉 讚讻砖专 讘讻讱: 讘谉 讗讬砖 驻诇讜谞讬 注讚 讻砖专. 诪讗讞专 砖诪讻讬专讬谉 砖讝讛 讻转讘 讬讚讜 砖诇 讗讜转讜 讘谉 驻诇讜谞讬: 讜诪砖谞讬 讚讻转讘 讘讬讛 专讗讜讘谉 讘谉 讘讞讚 讚专讗. 讘砖讜专讛 讗讞转 讜讗讬 讙讬讬讝 诇讬讛 诇专讗讜讘谉 讙讬讬讝 诇讬讛 谞诪讬 诇讘谉 讘讛讚讬讛 讜诇讗 谞砖讗专 讘诇转讬 讬注拽讘 诇讘讚讜: 讜拽讗 诪转讻砖专 讘讬注拽讘 注讚. 讚讗诪专讬谞谉 讬注拽讘 注爪诪讜 讞转诐 讗转 砖诪讜: 

 讜讻砖讬注讜专 砖专讬专 讜拽讬讬诐. 讜讻诇 砖讻谉 讬讜转专 砖讬诪讞讜拽 砖谞讬 砖讬讟讬谉 讗讜 讙' .. 讻讚讬 诇讛注专讬诐 讜讻转讘 诪讗讬 讚讘注讬 讜讛讚专 讻转讘 砖专讬专 讜拽讬讬诐 诇讻讱 驻住讜诇 讻诇 诪拽讜诐 砖谞讜讻诇 诇讜诪专 讘讻讗谉 讛讬讛 讬讻讜诇 诇讛讬讜转 讻转讜讘 砖专讬专 讜拽讬讬诐 讗讘诇 讘驻讞讜转 诪砖专讬专 讜拽讬讬诐 诇讬讻讗 诇诪讬讞砖 诪讬讚讬: 讜诇讬讞讜砖 讚诇诪讗 讻转讘 诪讗讬 讚讘注讬 讜诪讞转讬诐 住讛讚讬 诪讗讘专讗讬. 讗讘诇 讗讬 诇讗 诪讞转讬诐 诇讛讜 讛讬讛 驻住讜诇 砖住讬讜诐 讛注讚讬诐 讬砖 诇讜 诇讛讬讜转 讻谞讙讚 住讬讜诐 讛砖讟专 讜诇讬讻讗 诇诪讬诪专 讚诪讟讬讬讟 诇讬讛 诪爪讚 讗讞专 讚砖诪讗 讬注砖讛 砖诐 讛讗砖专转讗: 讗谞讗 诇专讘讜转 注讚讬诐 拽讗 注讘讚讬. 讜讬拽讬讬诐 讘砖诇砖讛 砖诇诪注诇讛 讚诪讻诇 转诇转讗 诪拽讬讬诪讬诐 讻讚讗诪专讬' 讘驻专拽 讛讝讜专拽 (讙讬讟讬谉 驻讗:) 讜讛讻讗 诇讗 诪爪讬 诇砖谞讜讬讬 讻讚诇拽诪谉 讗讬谉 诪拽讬讬诪讬诐 讗诇讗 诪注讚讬诐 砖诇 诪讟讛 讚驻专讬讱 诇拽诪谉 讜谞讬讞讜砖 讚诇诪讗 讻转讘 讛讜讗 讜注讚讬讜 讘砖讬讟讛 讗讞转 讜讗诪专 讻讚讬 诇讛专讘讜转 讘注讚讬诐 讛讜讗 讚注讘讚讬 讜讗诪专 讻诇 讻讬 讛讗讬 讙讜讜谞讗 讗讬谉 诪拽讬讬诪讬诐 讗诇讗 诪注讚讬诐 砖诇 诪注诇讛 讛''谞 诇讬砖谞讬 讻讗谉 讗讬谉 诪拽讬讬诪讬谉 讗诇讗 诪注讚讬诐 砖诇 诪讟讛 讜讬''诇 讚讛讗 诪转谞讬' 讘砖讬诇讛讬 讛讝讜专拽 (砖诐) 砖诪注 诪讬谞讛 诪讻诇 讘讬 转诇转讗 诪拽讬讬诪讬谉 讗讘诇 诇拽诪谉 砖讻转讘 讘砖讬讟讛 讗讞专讜谞讛 讗讬谉 诪拽讬讬诪讬谉: 诪诇诪讟讛 诇诪注诇讛 讞转讬诪讬. 讜讗''转 讘讬谉 诇专讘 讛讜谞讗 讘讬谉 诇专讘 讬专诪讬讛 诪转谞讬转讬谉 讚拽转谞讬 诪讗讞讜专讬讜 讜诪驻专砖 诇讛 砖讞转讜诪讬谉 讘讬谉 拽砖专 诇拽砖专 讜诇讗讬讚讱 诪诇诪讟讛 诇诪注诇讛 讗诪讗讬 转拽讬谞讜 讛讻讬 讗诇讗 砖讬讛讬讜 讞转讜诪讬诐 讻讜诇谉 转讞转 砖讬讟讛 讗讞专讜谞讛 诪讘讞讜抓 讜诇讗 讬爪讟专讱 讻诪讜 讻谉 诇专讘 讛讜谞讗 诇讻转讜讘 砖专讬专 讜拽讬讬诐 讜讬''诇 讚讻诇 诪讛 砖讬讜讻诇讜 诇砖谞讜转讜 诪驻砖讜讟 讛讬讜 诪砖谞讬诐 诇驻讬 砖诇讗 讬讛讬讜 讛讻诇 讘拽讬讗讬谉 诇注砖讜转讜 讚讗讚讛讻讬 诪讬讬转讘讗 讚注转讬讛: 讜谞讬讞讜砖 讚诇诪讗 诪转专诪讬 专讬注讜转讗 讘砖讬讟讛 讗讞专讜谞讛 讜讙讬讬讝 诇讛. 讜讗''转 讜讛讗 讗讬谉 诇诪讚讬谉 诪砖讬讟讛 讗讞专讜谞讛 讚讛讗 诪讛讚专 讛讜讗 诪注谞讬谞讜 砖诇 砖讟专 讜讛讬讻讬 讙讬讬讝 讛讗 讬讛讗 驻住讜诇 讗诐 讞转讻讛 讻讬讜谉 讚诇讗 诪讛讚专 讜讬''诇 讚讘诪拽讜砖专 诇讗 谞讛讙讜 讞讝专转 讛砖讟专 讜讛讬讜 诇诪讚讬谉 诪砖讬讟讛 讗讞专讜谞讛 讚讘驻砖讜讟 讜讚讗讬 讗讬谉 诇诪讚讬谉 诇驻讬 砖讛注讚讬诐 讞转讜诪讬诐 诪讘驻谞讬诐 讜诇讗 讚讬讬拽讬 讜讞讜转诪讬谉 专讞讜拽 诪谉 讛讻转讘 砖讬讟讛 讜讬讻讜诇 诇讝讬讬祝 讘讗讜转讛 砖讬讟讛 讗讬 诇讗讜 诪砖讜诐 讚讗诪专讬谞谉 讗讬谉 诇诪讚讬谉 讗讘诇 讘诪拽讜砖专 砖注讚讬讜 诪讗讞讜专讬讜 诪诇诪讟讛 诇诪注诇讛 诪讻讜讜谞讬 砖驻讬专 诇讞转讜诐 讻谞讙讚 砖讬讟讛 讗讞专讜谞讛 讜讛砖转讗 谞诪讬 讻讬 诇诪讚讬谉 诪砖讬讟讛 讗讞专讜谞讛 讬讻讜诇 诇讛讝讚讬讬祝 诪讘驻谞讬诐 诇驻讬 砖讗讬谉 讛注讚讬诐 讞讜转诪讬诐 讻谞讙讚 讗讜转讛 讛砖讬讟讛 砖讝讬讬祝 讜讗''转 讜讛讜讗 讬讞转讜诐 注讚讬诐 讻谞讙讚 讛讻转讘 砖讝讬讬祝 诪讘驻谞讬诐 讜讬拽讬讬诐 讘讗讬讚讱 转诇转讗 住讛讚讬 讜讬''诇 砖诇讗 讛讬讛 讘砖讬讟讛 讻讬 讗诐 注讚 讗讞讚 讞转讜诐 讜讗诐 讛讜讗 注爪诪讜. 讞转讜诐 砖谞讬 驻住讜诇讬诐 讗''谞 讛注讚讬诐 砖讞转诪讜 讘专讗砖讜谞讛 讛诐 讟讬讬讟讜 讘讙诇讬讜谉 砖诇诪讟讛 诪谉 讛砖讟专 诪讘讞讜抓 砖诇讗 讬讘讗 讗讚诐 讗讞专讬讛诐 讜讬讻转讜讘 砖讟专 讘讗讜转讜 讙诇讬讜谉 讜讬讛讬讛 讛注讚 诇讝讛 砖讝讛讜 讻转讘 讬讚讜 讜讗''转 诇专讘讬 讞谞讬谞讗 讘谉 讙诪诇讬讗诇 诪拽讜砖专 砖讻转讜讘 注讚讬讜 诪转讜讻讜 讛讬讗讱 讬注砖谞讜 驻砖讜讟 讛诇讗 讘驻砖讜讟 讗讬讻讗 讞讝专转 讛砖讟专 讜讘诪拽讜砖专 诇讬讻讗 讜讗''讻 讻砖讬注砖谞讜 驻砖讜讟 讜诇讗 讬专讗讜 讞讝专转 讛砖讟专 讬驻住诇讜讛讜 讜讬''诇 讛讛讬讗 讚专' 讞谞讬谞讗 讘''讙 注诇 讻专讞讱 讘诪拽讜砖专 讚诪讛讚专 讻讬讜谉 砖注讚讬讜 诪转讜讻讜: 讜讙讬讬讝 诇讬讛 诇砖讬讟讛 讗讞专讜谞讛. 讜讗''讻 诇专' 讬专诪讬讛 诇讗 讛讜讛 讻转讬讘 讘讬讛 砖专讬专 讜拽讬讬诐 讘诪拽讜砖专 讚讗讬 讛讜讛 讻转讬讘 讘讬讛 讛讬讻讬 讛讜讛 讙讬讬讝 诇讬讛 讛诇讗 诇讗 讬专讗讜 砖专讬专 讜拽讬讬诐 讜讬驻住诇讜讛讜 讜诇专讘 讛讜谞讗 讛讬讛 讻转讜讘 讘讜 讻讚诪砖谞讬 诇注讬诇 讗讘诇 讘驻砖讜讟 讘讬谉 诇诪专 讜讘讬谉 诇诪专 诇讗 讛讬讛 讻转讜讘 讘驻砖讜讟讬诐 砖诇讛诐 砖专讬专 讜拽讬讬诐: 讚讻转讘 专讗讜讘谉 讘谉 讘讞讚 讚专讗 讜讬注拽讘 注讚 讘讞讚 讚专讗 注诇讜讬讛. 讻诇讜诪专 讻转讜讘 专讗讜讘谉 讘谉 讘砖讬讟讛 讗讞专讜谞讛 讜讛讬讬谞讜 讘讞讚 讚专讗 讜讗讞专 讻讱 讬注拽讘 注讚 诇讗专讻讜 砖诇 砖讟专 讜驻讬专砖 专讬讘''诐 讗讬 讘谉 讘专讗砖 专讗讜讘谉 讜讗讞''讻 讬注拽讘 讛讜讛 诪爪讬 讙讬讬讝 诇砖讬讟讛 讗讞专讜谞讛 注讚 专讗讜 砖诇 专讗讜讘谉 讜注诐 讘谉 砖转讞转讬讜 讜讬砖讗专 讘谉 讬注拽讘 讜拽讜砖讬讗 砖诇 专讬讘''诐 讻砖讗驻专砖 砖讬注拽讘 讜专讗讜讘谉 讘讞讚 讚专讗 诇讗专讻讜 砖诇 砖讟专 讜讘谉 转讞转 专讗砖 专讗讜讘谉 砖讗诐 诇讗 讛讬讛 讻砖专 讘讛讻讬 讘讘谉 诇诪注诇讛 讜讬注拽讘 注讚 诇诪讟讛 诪讗讬 讚讜讞拽讬讛 诇砖谞讜讬讬 砖讘谉 讙讚讜诇 讻专讗讜讘谉 诇讬诪讗 驻讬' 砖专讗讜讘谉 诇诪注诇讛 讜讘谉 讬注拽讘 诇诪讟讛 讚讛砖转讗 诇讬讻讗 讞砖砖讗 诇诪讬讚讬 讜注讜讚 讗诪讗讬 转讬专抓 讙诪专讗 讚诇讗 讻转讬讘 讘讬讛 注讚 诇讬砖谞讬 讻讙讜谉 砖讻转讘 讘讜 注讚 讜讻讙讜谉 砖讬注拽讘 诇诪讟讛 讜诪注讟 诪讬注拽讘 转讞转 专讗讜讘谉 讻讚驻专讬' 讜注讜讚 讚讛砖转讗 诇讗 拽砖讬讗 诪讬讚讬 诪讛 砖讛拽砖讬转讬 诇拽诪谉 砖专讗讜讘谉 讘谉 讬注拽讘 注讚 驻住讜诇 讘诪拽讜砖专 讜讬注拽讘 注讚 讙专讬讚讗 讻砖专 讗诇讗 讜讚讗讬 诇讗 讛讜讛 诪爪讬 诇转专讜爪讬 讛讻讬 讚讗驻讬诇讜 讻砖专讗讜讘谉 诇诪注诇讛 讜讘谉 讬注拽讘 诇诪讟讛 讜诪注讟 诪讬注拽讘 转讞转 专讗讜讘谉 讙讬讬讝 诇砖讬讟讛 讗讞专讜谞讛 注诐 专讗讜 讜注诐 讘谉 砖转讞转讬讜 讜诪转讻砖专 讘讘谉 砖诇 诪注诇讛 讜讬注拽讘 砖诇 诪讟讛 讜诇讗 讻讟讜注讬诐 讟讜注讬诐 砖讗讬谞讜 讻砖专 讘讛讻讬 讗讬谞讜 诪驻谞讬 转砖讜讘讜转 讞讘讬诇讜转 诪注讜诇讜转 砖驻讬专砖谞讜 讜讗讬谉 诇讛注诇讬诇讜 讘诇砖讜谞讜 讻讬 讝讚讜谞讜 砖讜讙讙 讗诇讗 讘谉 讛讬讛 讙讚讜诇 讘讬讜转专 讜讛讬讛 诪讞讝讬拽 讻谞讙讚 讻诇 砖诐 专讗讜讘谉 砖注诇讬讜 讜讗讞专 讻谉 讬注拽讘 讚讛砖转讗 诇讗 诪爪讬 讙讬讬讝 讗诇讗 专讗讜讘谉 [注诐 讘谉] 讘讬讞讚 讜诇讗 讬砖讗专 讗诇讗 讬注拽讘 [注讚] 讜讛砖转讗 谞讬讞讗 讛讗 讚驻专讬讱 讚诇诪讗 讙讬讬讝 专讗讜讘谉 讘谉 讜诪转讻砖专 讘讬注拽讘 注讚 讜诇讗 讛讜讛 诪爪讬 诇砖谞讜讬讬 砖讘谉 转讞转 专讗砖 专讗讜讘谉 讜诪注讟 诪讬注拽讘 转讞转 专讗讜讘谉 讚讛砖转讗 诇讗 诪爪讬 讙讬讬讝 诇专讗讜讘谉 讘诇讗 诪注讟 诪讬注拽讘 讛讻讬 诇讗 讛讜讛 诪爪讬 诇砖谞讜讬讬 讻讚驻专讬砖讬转 讚讙讬讬讝 诇专讗讜 讜诇讘谉 砖转讞转讬讜 讜讬砖讗专 讘谉 砖诇 砖诐 专讗讜讘谉 [讜讙诐 讬注拽讘 讜诪转讻砖专 讘讛讻讬 讗诇讗 讘谉 讻谞讙讚 讻诇 专讗讜讘谉 讗''谞 讘谉 转讞转 讘谉 砖诇 砖诐 专讗讜讘谉] 讜讗讬 讙讬讬讝 诇专讗讜 讬砖讗专 转专讬 讘谉 讝讛 转讞转 讝讛 讜讬注拽讘 讗讞专 讘谉 专讗讜讘谉 讜讝讛 诇砖讜谉 专讬讘''讗 专讗讜讘谉 讘谉 讘讞讚 讚专讗 讜讬注拽讘 注讬诇讜讬讛 讜爪专讬讱 砖讬讻转讜讘 讘谉 转讞转 讘谉 砖诇 砖诐 专讗讜讘谉 (讘谉 讬注拽讘) 砖讗诐 讬转讞讬诇 讜讬讻转讜讘 讻谞讙讚 转讞诇转 专讗讜讘谉 诇诪讟讛 讘谉 讻谞讙讚 专讗讜 谞诪爪讗 砖讛讬讛 谞砖讗专 讘谉 砖诇 专讗讜讘谉 注爪诪讜 讘讜诇讟 诇讘谉 讜讛讜讛 讙讬讬讝 诇专讗讜 砖诇 专讗讜讘谉 讜讙诐 讘谉 砖诇 诪讟讛 诪专讗讜 注诪讜 讜讘谉 砖诇 专讗讜讘谉 讛讬讛 谞砖讗专 讜讛讬讛 拽砖讛 讻讘转讞诇讛 讗讘诇 注转讛 砖讬讻转讜讘 讛讘谉 诇诪讟讛 讻谞讙讚 讛讘谉 讛注诇讬讜谉 砖诇 专讗讜讘谉 讬砖讗专 讘谉 讗讞讚 诇诪讟讛 讜讗讞讚 诇诪注诇讛 讜讬讛讬讛 谞讬讻专 讛拽诇拽讜诇 砖注砖讛 讜讗驻讬诇讜 讬诪讞拽谞讜 诇讗讜转讜 砖诇 诪讟讛 讬讛讗 谞讬讻专 讛诪讞拽 讜讬讻讬专讜 讘讬转 讚讬谉 砖讛讜讗 注砖讛 讗讬 谞诪讬 爪专讬讱 砖讬讻转讜讘 讘谉 讘讗讜转讬讜转 讙讚讜诇讜转 砖讬讞讝讬拽讜 讻诇 专讗讜讘谉 讘转讞转讬转讜 讜讝讛讜 注讬拽专 讻讬 讗讝 讬讛讬讛 讬讜转专 讛讬讻专讗 讜讗讬谉 诇讞讜砖 诇讝讛 讛拽诇拽讜诇 讗诇讗 讘专讗讜讘谉 诇讘讚讜 讗讘诇 讘砖讗专 砖诪讜转 诇讗: 讜诪转讻砖专 (讘讘谉) 讬注拽讘 注讚. 转讬诪讛 讛讬讗讱 讬转讻砖专 讜讛诇讗 诪讻讬专讬诐 讗谞讜 砖讬注拽讘 诇讗 讞转诐 讝讛 讜诪讛 住讘讜专 诇讜诪专 讚讘砖诇诪讗 讛讛讬讗 讚转谞谉 讛转诐 (讙讬讟讬谉 讚祝 驻讝.) 砖谞讬 讙讬讟讬谉 砖讻转讜讘 讝讛 讘爪讚 讝讛 讗转 砖讛注讚讬诐 谞拽专讗讜 注诪讜 讻砖专 讜驻专讬讱 讘讙诪专讗 讜诇讬转讻砖专 讛讗讬 讘专讗讜讘谉 讘谉 讜讛讗讬 讘讬注拽讘 注讚 讻诪讜 砖讗驻专砖谞讜 讗讞专讬 讻谉 讗诇讗 讛讻讗 讛讬讻讬 诪转讻砖专 讜讗讬 讘讞转讬诪转 讬讜谞讬转 砖讞讜转诪讬诐 讗讘讬讛谉 转讞诇讛 讜讗讬讻讗 诇诪讬诪专 砖讛讗讬 讬注拽讘 砖谞砖讗专 讛讜讗 讛注讚 砖驻讬' 讛讜讬 专讗讜讘谉 讘谞讜 讬注拽讘 讝讛 讚讜讞拽 讚讗''讻 讛''诇 讻讞转讬诪转 讬讜谞讬转 

专讘讬谞讜 讙专砖讜诐

诪讞拽 驻住讜诇 讗注"驻 砖诪拽讜讬诐. 讗诐 讬砖 诪讞拽 讘讗讜转讜 砖讟专 讜谞讻转讘 讻诇讜诐 注诇 讙讘讜 讗注"驻 砖诪拽讜讬诐 诇讘住讜祝 讚讻转讘 诪"诐 驻诇讜谞讬 讚注诇 讛诪讞拽 驻住讜诇 讛砖讟专:



讜诇讗 讗诪专讬谞谉 诪讞拽 驻住讜诇. 讗注"驻 砖诪拽讬讬诐:



讗诇讗 讘诪拽讜诐 砖专讬专 讜拽讬讬诐. 讚讗讬讻讗 诇诪讬诪专 讜讚讗讬 讝讬讬驻讬讛 讘讛讛讜讗 砖讟专讗:



讜诇专讘 讬专诪讬讛 讘专 讗讘讗 讚讗诪专. 诇注讬诇:



讗讞讜专讬 讛讻转讘 讻谞讙讚 讛讻转讘 诪讘讞讜抓 诇讬讞讜砖 讚讬诇诪讗 讻转讬讘 诪讙讜讗讬. 转讞转 讘讙诇讬讜谉:



诪讗讬 讚讘注讬. 讗讞专 砖讞转诪讜 讛注讚讬诐 诪讗讞专讬讜 讜讛讻讬 砖诪注讬' 讛讗讬讚谞讗 [讚讛注讚讬'] 讛转讞讬诇讜 诇讞转讜诐 诪讗讞专讬 讛砖讟专 讻谞讙讚 讻诇 讻转讬讘转 讛砖讟专 讜讬讻转讘讜 讻诇 讞转讬诪转谉 讘砖讬讟讛 讗讞转 讜讛转讞讬诇讜 诇讞转讜诐 诪诇诪注诇讛 注讚 诇诪讟讛 讜讻讜讜谞讜 讻讱 砖讛讗讞专讜谉 住讬讬诐 讗转 讞转讬诪转讜 讻谞讙讚 砖讬讟讛 讗讞专讜谞讛 讻讚讬 砖诇讗 讬讻转讜讘 讘注诇 砖讟专 讬讜转专 砖讬讟讛 诇诪讟讛 诪讞转讬诪转 讛讗讞专讜谉 砖讗诐 讻转讘 砖讬讻讜诇讬谉 讘讬转 讚讬谉 诇讬讚注 砖讝讬讬祝. 讜讛讗讬 专讘 讬专诪讬讛 讘专 讗讘讗 讜讻讜诇讛讜 讛谞讬 讚诇拽诪谉 诇讗 讘注讬 住讬诪谉 砖诇 砖专讬专 讜拽讬讬诐 讗诇讗 住讬讜诐 讞转讬诪转 注讚讬诐 讻谞讙讚 砖讬讟讛 讗讞专讜谞讛 讜诪砖"讛 诪拽砖讬 讜诇讬讞讜砖 讚讬诇诪讗 诪讞转讬诐 讻谞讙讚讜 注讚 专讘讬注讬 诪讘讞讜抓 讜讬讻转讜讘 诪讘驻谞讬诐 讻谞讙讚 讞转讬诪转讜 讜讬讝讬讬祝 诪讗讬 讚讘注讬 讜诪讻讜讬谉 砖讬住讬讬诐 砖讬讟讛 讗讞专讜谞讛 砖诇 砖讟专 讻谞讙讚 住讜祝 讛讞转讬诪讛 砖诇 讗讜转讜 注讚 专讘讬注讬 讜讗诐 讬砖讗诇 诇讜 讘讬转 讚讬谉 诇诪讛 讞转诪转 注诇讬讜 注讚 专讘讬注讬 讬讗诪专 讗谞讗 讻讚讬 诇专讘讜转 讘注讚讬诐 讛讜讗 讚注讘讚讬 讻讚讬 砖讬转驻专住诐 讛讚讘专 讬讜转专. 讜诪砖谞讬 诪讬 住讘专转 讚注讚讬诐 讻住讚专谉 讻转讬讘讬. 诪诇诪注诇讛 诇诪讟讛 讘砖讬讟讛 讗讞转 讚诪爪讬 诇讝讬讬祝 讻讚诪驻专砖. 诇讗 注讚讬诐 诪诇诪讟讛 讻谞讙讚 砖讬讟讛 讗讞专讜谞讛 诪转讞讬诇讬谉 诇讞转讜诐 讜诪住讬讬诪讬谉 讞转讬诪转谉 讻谞讙讚 砖讬讟讛 讛注诇讬讜谞讛. 讜讗讬 讗诪专转 讗讻转讬 诇讬讞讜砖 讚讬诇诪讗 讻转讘 诪讙讜讗讬 诇转讞转 诪讗讬 讚讘注讬 讜讬讞转讜诐 注讚 专讘讬注讬 诪讗讘专讗讬 诇讬讻讗 诇诪讬讞砖 诇讛讻讬 诪砖讜诐 讛讜讗讬诇 讚爪专讬讱 诇讞转讜诐 诪诪讟讛 诇诪注诇讛 讻砖讗专 讛讞转讜诪讬谉 诇讗 诪爪讬 诇爪诪爪诐 讜诇讻讜讜谉 砖诇讗 转讛讗 讞转讬诪讜转 讗讜转讜转讬讜 拽爪专讜转 讗讜 讗专讜讻讜转 讛讗讞专讜谞讜转 讬讜转专 诪谉 讛专讗砖讜谞讜转 讻讚讬 砖讬讙讬注 诇诪拽讜诐 讛注讚讬诐 讗讬 诪讝讬讬祝 讗讬讻讗 讛讻讬专讗 讘讛讻讬. 讜讗讻转讬 讗注"讙 讚讗讜拽诪转 讚注讚讬诐 诪诪讟讛 诇诪注诇讛 讞转讬诪讬 讛讗 讗讻转讬 诪讝讬讬祝 诇讬讛 讚讗讬讻讗 诇诪讬讞砖 讚讬诇诪讗 讗讬转专诪讬 讚谞讻转讘 专讬注讜转讗 讘砖讬讟讛 讗讞专讜谞讛. 讻讙讜谉 砖诇讗 讛住驻讬拽 讛诇讘诇专 诇住讬讬诐 讛砖讟专 注讚 砖驻专注 讛诇讜讛 诪拽爪转 讛讞讜讘 讜讗讜转讜 诪拽爪转 砖驻专注 谞讻转讘 讘砖讬讟讛 讗讞专讜谞讛 砖驻专注 诇讜 讻讱 讜讻讱 诪谉 讛讞讜讘 砖讻转讜讘 诇诪注诇讛 讜注讻砖讬讜 讙讬讬讝 诇讬讛 诇砖讬讟讛 讗讞专讜谞讛 砖讬砖 讘讛 专讬注讜转讗 讜讙讬讬讝 注诪讛 专讗讜讘谉 砖谞讻转讘 讻谞讙讚讛 诪讘讞讜抓 讜诪转讻砖专 注讚讬讬谉 讛注讚讜转 讘讘谉 讬注拽讘 注讚 砖谞砖转讬讬专 诪讞转讬诪转 讛专讗砖讜谉 讚转谞谉 讘谉 讗讬砖 驻诇讜谞讬 注讚 讻砖专 讜讗转讬 讟专讬祝 讻诇 讛讞讜讘 砖讻转讜讘 讘讜 讻转讞讬诇讛:



讜诪砖谞讬 讚讻转讘 讛讻讬 讚诇讗 诪爪讬 诇讝讬讜驻讬 讚讻转讬讘 专讗讜讘谉 讘谉 讘讞讚 讚专讗 讻讙讜谉 专讗讜讘谉 讜转讞转 专讗讜讘谉 讻转讘 讘谉 讜讻转讘 讬注拽讘 注讚 住诪讜讱 诇专讗讜讘谉 讚讗讬 讙讬讬讝 诇讬讛 诇专讗讜讘谉 诇讗 诪爪讬 讙讬讬讝 诇讬讛 讘诇讗 讘谉 讜诇讗 诪转讻砖专 讛讞转讬诪讛 讘讬注拽讘 注讚 讜诇讗 讗转讬 诇诪讬讙讝. 讜诇讬讞讜砖 讚讻砖专 讛讜讗 讘讬注拽讘 注讚 讘诇讘讚 讜讗转讬 诇诪讬讙讝: 讜诪砖谞讬 讚诇讗 讻转讘 注讚 讜讛砖转讗 诇讬讻讗 诇诪讬讞砖 讚讗讬 讙讬讬讝 诇专讗讜讘谉 讘谉 诇讗 诪转讻砖专 讘讬注拽讘 诇讞讜讚:



讜讗讬讘注讬转 讗讬诪讗. 讗驻讬' 讗讬 讻转讘 讬注拽讘 注讚 诇讬讻讗 诇诪讬讞砖 讚讙讬讬讝 讚讗诪专讬 注讚讬诐 讬注拽讘 讝讛 讻转讬讘转 专讗讜讘谉 讛讬讗 讜诇讗 砖诇 讬注拽讘. [讜讚诇诪讗] 讗诪专讬 讘"讚 砖诪讗 专讗讜讘谉 讞转诐 砖诐 讗讘讬讜 讘诪拽讜诐 砖诪讜 讜讻砖专 讛讜讗. 讜诪砖谞讬 诇讗 诇讬诪专讜 讘讬转 讚讬谉 讛讻讬 讗诇讗 诇讬诪专讜 讛讻讬 诇讗 砖讘讬拽 讗讬谞砖 砖诪讗 讚讬讚讬讛 讜讞转讬诐 砖诐 讗讘讜讛 讜砖"诪 诪讝讜讬祝 讛讜讗. 讜讗讻转讬 诇讬讞讜砖 讚讗讬 讗诪专讬 注讚讬诐 讬注拽讘 讝讛 讻转讬讘转 专讗讜讘谉 讛讬讗 讜讗诪专讬 讘讬转 讚讬谉 诪讛 讘讻讱 讚诇诪讗 砖诐 讗讘讬讜 讻转讘 诇拽讬讬诐 讞讬诇讜祝 讞转讬诪转讜 讚讛讗 专讘 诇讗 讛讜讛 诪讞转讬诐 砖诪讜 讗诇讗 讘诪拽讜诐 砖诪讜 讛讬讛 诪爪讬讬专 讚诪讜转 讚讙 讜讛讻诇 讛讬讜 诪讻讬专讬谉 砖讝讜 讛讬讗 讞转讬诪转讜:





专诪讘"谉

诪讬 住讘专转 注讚讬诐 讻住讚专谉 (讗讬 谞诪讬) [讞转讬诪讬]. 讗讬讻讗 诇驻专讜砖讬 讻住讚专 讛讻转讬讘讛 砖讘转讜讻讜 讜讗讬讻讗 诇驻专讜砖讬 讻住讚专谉 诪诇诪注诇讛 诇诪讟讛.



诇讗 诪诪讟讛 诇诪注诇讛 转转讬诪讬. 讜拽砖讬讗 讗讻转讬 诇讬讞讜砖 讚讬诇诪讗 讻转讬讘 诪转转讗讬 诪讗讬 讚讘注讜 讜诪专讘讛 讘住讛讚讬 讚讞转讬诪讬 注诇讬讬讛讜 讚讛谞讬, 讗诇讗 讚诇讗 讞讬讬砖讬谞谉 诇讛讻讬 讚住讛讚讬 诇讗 讞转诪讬 转讞诇讛 讚诪住拽讬 讗讚注转讬讬讛讜 讛讗 讞砖砖讗 讜讗讬谉 注讜砖讬谉 讟驻诇讛 注讬拽专 诇讞转讜诐 注诇 讛讞转讜诪讜谉 砖诐 讗讘诇 诇讞转讜诐 讗讞专讬讛诐 讗讬谉 讛注讚讬诐 讞讜砖砖讬谉 诇讻讱. 讗讘诇 专"讞 讝"诇 讻转讘 讛讻讬 讚诇诪讗 讻转讬讘 诪讗讬 讚讘注讬 讜讗注"驻 砖讗讬谉 注讚讬诐 讗讞讜专讬 讛砖讟专 砖讻转讘讜 讗讞专讬 讻谉 讜讗诪专 诇讜 讛谞讞转讬 讝讛 讛讞诇拽 讗讞讜专讬 讛砖讟专 讗诇讗 诇专讘讜转 讘注讚讬诐 讙诐 讘讝讜 讛砖讬讟讛 诪讗讞讜专讬讛 讜诇讗 谞讝讚诪谉 诇讬 讜讻谉 讻转讘 讘谞讜住讞讬 讚讬诇谉 讜讗诪专 讗谞讗 讻讚讬 诇专讘讜转 讘注讚讬诐 讛讜讗 讚注讘讚讬 讜讗讬谉 讛驻讬' 讛讝讛 讘专讜专 诇诪讛 谞讗诪讬谉 讗讜转讜 讜诇讗 谞讞讜砖 讚讬诇诪讗 讗讬讛讜 讻转讘 讛谞讱 砖讬讟讬 讚讘转谞谉 讞转讬诪转 讛注讚讬诐.
讜讛专"专 砖诪讜讗诇 讝"诇 讙专讬住 讜诪驻讬砖 讘住讛讚讬 诪讗讘专讗讬, 讻诇讜诪专 讻谞讙讚 讻诇 讗讜转讛 砖讬讟讛 砖诪讜住讬祝 诪讘驻谞讬诐 讬讞转讜诐 注讚讬诐 诪讘讞讜抓 讜讬砖 讻讗谉 砖讗诇讛 诇诪讗讬 讚拽住"讚 讚讻住讚专 讛讻转讬讘讛 砖讘转讜讻讜 讞讜转诪讬谉 讜讛专讬 讬砖 诇讞讜砖 砖诪讗 讬诪讞讜拽 讻诇 诪讛 砖讻转讜讘 讘驻谞讬诐 讜讬讻转讜讘 砖讟专 诪讘讞讜抓 驻砖讜讟 讜讞转讬诪讬 住讛讚讬 诪转转讗讬 讜注讜讚 讚讛讗 讚诪拽砖讬谞谉 讘讙诪' 诇讬讞讜砖 讚讬诇诪讗 讻转讜讘 诪讙讜讗讬 诪讗讬 讚讘注讬 讜讻讜'. 诇讬诪讗 诪讗讬 拽讜砖讬讗 诇讬诪讗 讚讙讬讬讝 诇讬' 诇讙诇讬讜谉 砖讘住讜' 讛砖讟专.
诇驻讬讻讱 谞专讗讛 讻诪讜 砖驻讬专砖转讬 诇砖讜谉 讗讞专, 讚诪注讬拽专讗 拽讗 住诇拽讗 讚注转讱 诪诇诪注诇讛 诪专讗砖 讛砖讟专 讞讜转诪讬谉 讻诇驻讬 住讜驻讜 讛砖讟专 砖转讬 讜讛注讚讬诐 注专讘 讜讛诐 讞讜转诪讬谉 讘专讗砖 讛砖讟专 讜讗讬谉 诪谞讬讞讬谉 讘讜 砖讜诐 讙诇讬讜谉 诪砖讜诐 爪讚. 
讜讗"转 诇诪讗讬 讚诪拽砖讬谞谉 讜诇讬讞讜砖 讚讬诇诪讗 讻转讬讘 讜诪讗讬 讚讘注讬 讜讗诪专 讗谞讗 诇专讘讜转 讜讻讜'. 诇讛讗讬 驻讬专讜砖讗 谞诪讬 诇讬诪讗 诇讬讛 讚讙讬讬讝 诇讬讛 诇讙诇讬讜谉 砖诇诪讟讛 讗讬讻讗 诇诪讬诪专 讗讬 讗诪专 谞诪讬 讛讻讬 讛讜讛 拽砖讬讗 诇讬讛 讚讬诇诪讗 诪转专诪讬讗 专讬注讜转讗 讘砖讬讟讛 讗讞专讜谞讛 讙讬讬讝 诇讛 讜诇讗 讛讜讛 诪爪讬 诇驻专讜拽讬 诪讬讚讬 讚讛讗 讘专讗砖讜 砖诇 砖讟专 诪转讞讬诇讬谉 诇讞转讜诐 讜讗讬谉 讘讗讬谉 注讚 住讜驻讜 讜讬讻讜诇 诇讞转讜讱 讻诪讛 砖讬专爪讛 讜讗讬 讗讬谞讛讜 谞诪讬 讛讜讜 讙讝讜 诇讬讛 讜诇讙诇讬讜谉 讗诪专讬 讗讬讛讜 讛讜讗 讚讙讝 诇砖讬讟讛 讗讞专讜谞讛 讜讗讬 讗诪专 谞诪讬 讚诪讟讬讬讟 诇讬讛 讛讜讛 诪拽砖讬谞谉 诇讬讛 诇讬讞讜砖 讚讬诇诪讗 讙讬讬讝 诇讬讛 诇砖讬讟讛 讗讞专讜谞讛 讜讻讜'. 讜讻谉 讗转讛 诪驻专砖 讘拽讜砖讬讬谉 讚诪拽砖讬 诇注讬诇 诇专讘 讛讜谞讗. 
讜讗讞专讬诐 讗讜诪专讬诐, 诪砖讜诐 讛讻讬 诇讗 讗诪专 讚讙讬讬讝 诇讬讛 诇讙诇讬讜谉 砖诇诪讟讛 诪砖讜诐 讚讘注讬 诇诪讻转讘 讘讛 讗砖专转讗 讚讚讬讬谞讬 讚转谞讬讗 讘转讜住驻转讗 讘诪住讻转 砖讘讜注讜转 驻专讜讝讘讜诇 讛诪拽讜砖专 讛注讚讬诐 讞讜转诪讬谉 诪讘讞讜抓 讜讛讚讬讬谞讬谉 讞讜转诪讬谉 诪讘驻谞讬诐 讜讝讛 讛讟注诐 讬讜转专 诪讞讜讜专 讚诇诇讬砖谞讗 拽诪讗 诪爪讬 诇诪讬诪专 讚诪爪专讻讬谞谉 诇讬讛 诇讙诇讬讜谉 砖诇诪讟讛 诪讘驻谞讬诐 讜诪讟讬讬讟 诇讬讛 讗诇讗 砖讬砖 诇讜诪专 砖讗讬谉 讝讛 转拽讜谉 住讜驻专讬诐 讜诪谞讛讙诐. 
讜诇驻讜诐 诪讗讬 讚诪驻专拽讬谞谉 诪诪讟讛 诇诪注诇讛 讞转讬诪讬 爪专讬讱 诇驻专砖 讚住讘讬专讗 诇讬讛 砖讟专 讛讘讗 讛讜讗 讜注讬讚讬讜 讘砖讬讟讛 讗讞转 驻住讜诇 讚讗讬 诇讗 诇讬讞讜砖 讚讬诇诪讗 诪讞讬拽 诇讬讛 诪讘驻谞讬诐 讜讻转讬讘 讘砖讬讟转 讛注讚讬诐 诪讘讞讜抓 诪讗讬 讚讘注讬 讜讛讗 讞转讬诪讬 住讛讚讬 讗讬 谞诪讬 讗讬讻讗 诇诪讬诪专 讚讙讬讬讝 诇讬讛 诇讙诇讬讜谉 砖诇诪讟讛 讗讬 谞诪讬 诪讟讬讬讟 诇讬讛 诪讘讞讜抓 讘砖讬讟转 讛注讚讬诐 讜讛砖转讗 讚讗转讬谞谉 诇讛讻讬 讬讻讜诇 讗转讛 诇驻专砖 讚诪注讬拽专讗 拽讗 住诇拽讗 讚注转讱 讚讻住讚专 讛讻转讬讘讛 砖讘驻谞讬诐 讛谉 讞讜转诪讬谉 讜诪讟讬讬讟 诇讬讛 讻讚讬 诪诇讗 讜讻转讜讘 注诇讬讜 砖讟专 诪诇诪注诇讛 讜讻谉 注讬拽专. 讜讗"转 住讛讚讬 讗讟讬讜讟讗 讛讗 讚讞转讬诪讬 讻讚讗诪专讬谞谉 诇拽诪谉 讗讬谞讜 讚讜诪讛 砖讟专 驻砖讜讟 诇诪拽讜砖专 砖讛诪拽讜砖专 讛讜讗讬诇 讜注讬讚讬讜 诪讗讞讜专讬讜 讜讛谉 诪注讬讚讬谉 注诇 诪讛 砖讘驻谞讬诐 讗注"讙 讚诪讟讬讬讟 诇讬讛 谞诪讬 讗诪专 砖讘驻谞讬诐 讞转讬诪讬.



 讜讛讗 讚讗诪专讬谞谉 讘诪住拽谞讗 讻诇 诪拽讜砖专 砖讗讬谉 注讚讬讜 讻诇讬谉 讘砖讬讟讛 讗讞转 驻住讜诇. 讬砖 诪驻专砖讬谉 诇注讜诇诐 讻住讚专 讛讻转讬讘讛 讛谉 讞讜转诪讬谉 讜讗讬谉 讗转讛 讬讻讜诇 诇讜诪专 砖讬讜住讬祝 诇诪讟讛 讜讬专讘讛 讘注讚讬诐 砖讻诇 诪拽讜砖专 砖讗讬谉 注讚讬讜 讻诇讬谉 讘砖讬讟讛 讗讞转 驻住讜诇. 讜讻讱 驻讬' 讛专讗讘"讚 讝"诇 讜诇驻讬 驻讬' 讝讛 爪专讬讱 讗转讛 诇讜诪专 讚诪讟讬讬讟 诇讬讛 讻讚讻转讬讘. 讜讛讜讗 讛谞讻讜谉. 
讜讬砖 诪驻专砖讬谉 砖诇诪注诇讛 诇诪讟讛 讛诐 讞讜转诪讬谉 注专讘 讜讘专讗砖 讛砖讟专 讛诐 讻讜转讘讬谉 专讗讜讘谉 讘谉 讜讘住讜祝 讛砖讟专 讘砖讬讟讛 讗讞专讜谞讛 讛讜讗 讻讜转讘 讬注拽讘 注讚 讜讻谉 讻讜诇诐 讝讛 转讞转 讝讛 讜讗诐 讘讗 诇讞转讜讱 讬注拽讘 注讚 诇讗 谞砖讗专 讗诇讗 专讗讜讘谉 讘谉. 



讜诇讬讞讜砖 讚讬诇诪讗 讙讬讬讝 诇专讗讜讘谉 讘谉 讜讻讜'. 讘讚讬谉 讛讜讗 讚诇讬诪讗 诇讬讛 讚讻转讬讘 专讗讜讘谉 讘谉 讘讞讚讗 讚专讗 讜转讞转讬转讜 讻转讬讘 讬注拽讘 注讚 讗诇讗 诇驻讜诐 讟注诪讬讛 诪转专抓 诇讬讛.





专砖讘"讗

讜讛讗 讚讗诪专讬谞谉: 讘诪拽讜诐 砖专讬专 讜拽讬讬诐. 讻诇 砖讻谉 讗讬 讛讜讬 讟驻讬 诪砖讬注讜专 讝讛. 讜讗驻讬诇讜 砖讗讬谞讜 讘诪拽讜诐 砖专讬专 讜拽讬讬诐, 讚讞讜砖砖讬谉 砖诪讗 诪拽讜诐 砖专讬专 讜拽讬诐 讛讜讛 讘讬讛 讘诪讛 砖诪讞拽, 讜砖专讬专 讜拽讬讬诐 讛讜讛 讻转讬讘, 讗诇讗 讚注专讜诪讬 讛注专讬诐 讜诪讞拽 诇诪注诇讛 诪诪谞讜 讜讻转讘 诪讗讬 讚讘注讬, 讜诇讗 拽讗诪专 讛讻讗 讘砖讬注讜专 砖专讬专 讜拽讬讬诐 讗诇讗 诇诪注讜讟讬 驻讞讜转 诪讻讗谉, 讜讗讬 谞诪讬 砖讬注讜专 砖专讬专 讜拽讬讬诐 讘诇讘讚 砖诇讗 讘诪拽讜诐 砖专讬专 讜拽讬讬诐, 讚讛砖转讗 诪讬谞讻专讗 诪讬诇转讗 讚诇讗 讛讜讛 讘讬讛 砖专讬专 讜拽讬讬诐.



讚讻转讬讘 专讗讜讘谉 讘谉 讘讞讚 讚专讗 诇注讬诇讗讬 讜讬注拽讘 注讚 诪转转讗讬. 讻诇讜诪专, 讬讻转讜讘 专讗讜讘谉 讘谉 讻谞讙讚 专讞讘 讛砖讬讟讛 讛专讗砖讜谞讛 砖讘讗讞专讬转 讛砖讟专, 讜讬注拽讘 注讚 讻谞讙讚 专讞讘 讛砖讬讟讛 讛砖谞讬讬讛 诇讛, 讜诇驻讜诐 讻讱 讞讝专 讜讛拽砖讛 讚讚讬诇诪讗 诪讬转专诪讬 诇讬讛 专注讜转讗 讘讗讜转讛 砖讟讛 砖讘讗讞专讬转 讛砖讟讛 砖讻谞讙讚讛 讞转讜诐  专讗讜讘谉 讘谉 讜讙讬讬讝 诇讬讛, 讜驻专讬拽 讚诇讗 讻转讘 讘讬讛 注讚. 讜讛讜讗 讛讚讬谉 讚讛讜讛 诪爪讬 诇转专讜爪讬 诇讛 讚讻转讘 专讗讜讘谉 讘谉 讻谞讙讚 讛砖讬讟讛 讛讗讞专讜谞讛 讜转讞转讬讛 诪诪砖 讻转讬讘 讬注拽讘 注讚 讻讝讛 专讗讜讘谉 讘谉 讬注拽讘 注讚, 讚讗讬 讗讬驻砖专 诇讜 诇讙讜讝 讛砖讬讟讛 讛讗讞专讜谞讛 砖诇讗 讬讙讜讝 讬注拽讘 注讚 讗转 讛讻诇, 讗诇讗 诇驻讬 诪讛 砖讛拽砖讛 诇讜 谞讬讞讗 诇讬讛 讟驻讬 诇转专讜爪讬 讜讗诐 转讗诪专 诇诪讛 诇讜 诇讚讞讜拽讬 讻讜诇讬 讛讗讬, 诇讬诪讗 讚讛讻讬 转讬拽讜谉 讚诇讗 诇讜转讬专 讘讙诇讬讜谉 讻诇诇 诇讘转专 转砖诇讜诐 讛讻转讘 讗诇讗 讙讬讬讝 诇讬讛 讻讜诇讬讛, 讻讬 讛讬讻讬 讚诇讗 诪爪讬 诇讝讬讜驻讬 讜诇讗讜住讜驻讬 讻诇讜诐. 讬"诇 讚讗讬 讗驻砖专, 诪砖讜诐 讚讘注讬 诇诪讻转讘 讘讬讛 讗砖专转讗 讚讚讬讬谞讬, 讜诪转讜讻讜 讛诐 讻讜转讘讬谉 讛讗砖专转讗, 讜讻讚转谞讬讗 讘转讜住驻转讗 讘砖讘讬注讬转 (驻"讞, 讛"讟): 驻专讜讝讘讜诇 讛诪拽讜砖专 讛注讚讬诐 讞讜转诪讬谉 诪讘讞讜抓 讜讛讚讬讬谞讬诐 讞讜转诪讬谉 诪讘驻谞讬诐.
讗诇讗 讚讗讻转讬 拽砖讬讗 诇讬, 讚讗讬 诪砖讜诐 讛讻讬 讬讟讬讬讟 讗讞专 住讬讜诐 讛砖讟专, 讜讗讞专 讻讱 讬谞讬讞 讙诇讬讜谉 讞诇拽 讻诪讜 砖专讜爪讛, 讚讗驻讬诇讜 讬讻转讘讜 讗砖专转讗 诇讗讞专 讛讚讬讜讟讛 讻砖专讛, 讜讻讚讗诪专谉 诇拽诪谉 (讘讘讗 讘转专讗 拽住讙, 讗) 讚讚讬讬谞讬 讗讚讬讜讟讗 诇讗 讞转讬诪讬. 讜谞专讗讛 诇讬 讚讗讬 诪讟讜讬讬讟 诇讬讛 诪讘驻谞讬诐 驻住讜诇, 诪砖讜诐 讚讗诪专讬谞谉 讚注讚讬诐 讛讞转讜诪讬诐 诪讗讞讜专讬 讚讬讜讟讗 砖讘驻谞讬诐 讞转诪讜, 讜讗祝 注诇 驻讬 砖讗讬谉 讗讜诪专讬谉 讻谉 讘讚讟讬讬讟 诪讙讬诇转讗 诪讗讞讜专讬 讛讙讟 诪拽讜诐 砖讛注讚讬诐 讞转讜诪讬诐 砖诐, 讻诪讜 砖讗谞讬 注转讬讚 诇讻转讜讘 讘住诪讜讱, 讛转诐 讛讬讬谞讜 讟注诪讗 诇驻讬 砖讗讬谉 讛注讚讬诐 砖讘诪拽讜砖专 诪注讬讚讬谉 注诇 讗讜转讜 讛爪讚 砖讛谉 讞转讜诪讬谉 讘讜 讗诇讗 注诇 诪讛 砖讛讜讗 注诇 讛爪讚 讛砖谞讬 讗讞讜专讬 讞转讬诪转谉, 讗讘诇 讻讗谉 讗诐 讬砖 讚讬讜讟讗 讘爪讚 讻转讬讘转 讛砖讟专 讜谞诪爪讗讜 讛注讚讬诐 诪注讬讚讬谉 注诇 诪讛 砖讬砖 讘讗讜转讜 爪讚 讗谞讬 讗讜诪专 砖诪讗 注诇 讛讚讬讜讟讗 砖讘讜 讞转诪讜. 讻谞"诇.





讛诪讗讬专讬

讜讻谉 诇诪讬 砖讗诪专 注诇 注讚讬诐 砖讘诪拽砖专 砖讛诐 讗讞讜专讬 讛讻转讘 讻谞讙讚 讛讻转讘 诪讘讞讜抓 讻讘专 讘讬讗专谞讜 砖诪诇诪讟讛 诇诪注诇讛 讛诐 讞讜转诪讬谉 讜讗讬谉 注讜讚 诪拽讜诐 诇讝讬讜祝 讜讗讬谉 讗谞讜 爪专讬讻讬谉 讘讛 诇砖专讬专 讜拽讬诐 讻诪讜 砖讻转讘谞讜 讜砖诪讗 转讗诪专 注讚讬谉 讬砖 诇讞讜砖 砖诪讗 讗诐 讞转诐 砖诪讜 讘砖讟讛 讗讞专讜谞讛 砖讛讬讗 专讗砖讜谞讛 诇注讚 讻砖讛驻讱 讛砖讟专 转讞转讜谞讜 诇注诇讬讜谞讜 讜砖诐 讗讘讬讜 讘砖讟讛 砖诇诪讟讛 讛讬诪谞讛 讜谞讝讚诪谉 砖谞讻转讘 驻专注讜谉 讘砖讟讛 讗讞专讜谞讛 讗讜 讗讬讝讛 讚讘专 讛诪讝讬拽 诇讘注诇 讛砖讟专 讜讞讜转讱 讗讜转讛 砖讟讛 讜砖诐 讛注讚 砖讻谞讙讚讛 诪讗讞专讬讜 讜谞讻砖专转 讘砖诐 讗讘讬讜 砖讘砖讟讛 砖谞讬讛 砖讛专讬 谞讗诪专 砖诐 讘谉 驻诇谞讬 讜讛专讬 讗诪专讜 讘讗讞专讜谉 砖诇 讙讬讟讬谉 讘谉 讗讬砖 驻诇谞讬 注讚 讻砖专 讬砖 讘讝讛 转拽讜谉 讘砖谞讬 驻谞讬诐 讗讞转 砖讛讜讗 讻讜转讘 专讗讜讘谉 讘谉 讘专讗砖讜谞讛 讗注"驻 砖讛讬讗 谞讻砖专转 讘讬注拽讘 注讚 讛谞砖讗专 砖讛专讬 讗诪专讜 讗讬砖 驻诇谞讬 注讚 讻砖专 诪"诪 讻砖讬讘讗 诇拽讬讬诐 讛讞转讬诪讛 讬诪爪讗 砖讗讬谉 讝讜 讻转讬讘转 讬注拽讘 讜讗讬谉 讚谞讬谉 砖讛讘谉 讞转诐 讘砖诐 讗讘讬讜 砖讗讬谉 讗讚诐 诪谞讬讞 讗转 砖诪讜 诇讞转讜诐 讘砖诐 讗讘讬讜 讜讗讬谉 讗讜诪专讬诐 砖讛讜讗 讚专讱 住讬诪谉 讻诪讜 砖讛讬讜 讞讻诪讬诐 讛专讘讛 注讜砖讬诐 讝讛 讘住讬诪谉 住驻讬谞讛 讜讝讛 讘住讬诪谉 讚讙 讻爪讜专转 讞讜转诐 砖讘讟讘注讜转讬讛诐 讜诪诪谞讛 讛讬讛 谞讻专 诇讻诇 砖讛讬讗 讞转讬诪转诐 讗注"驻 砖讗讬谉 诇住诪讜讱 注讻砖讜 讘讻讬讜爪讗 讘讚讘专讬诐 讗诇讜 讛讜讗讬诇 讜诪"诪 讘讝诪谞诐 讛讬讜 专讙讬诇讬诐 讗谞砖讬诐 讞砖讜讘讬诐 讜诪驻讜专住诪讬诐 讛专讘讛 讘讻讱 砖诪讗 讗祝 讛讜讗 谞讜讛讙 讘讗讜转讬讜转 讗诇讜 讚专讱 讞讜转诐 讜住讬诪谉 讗讬谉 讞讜砖砖讬谉 诇讻讱 砖讗讬谉 讗讚诐 注讜砖讛 砖诐 讗讘讬讜 住讬诪谉 讜讛转拽讜谉 讛砖谞讬 砖诇讗 讬讞转讜诐 注讚 讜讗讬谉 谞讻砖专 讘讘谉 讬注拽讘 讗讜 讘讬注拽讘 讗讞专 砖讗讬谉 砖诐 注讚 讜诪"诪 讗讬 讗转讛 爪专讬讱 诇讻诇 讝讛 砖诇讚注转 讝讛 讘诪拽砖专 讻诇 砖讗讬谉 注讚讬讜 讻诇讬诐 讘砖讟讛 讗讞转 驻住讜诇 讜讗讬谉 讻讗谉 诇注讚讬讜 讗诇讗 砖讟讛 讗讞转 讜讗诐 谞讙讝讝 讗讞讚 谞讙讝讝讜 讻诇诐 讜诪"诪 讛诇讻讛 砖注讚讬诐 砖讘诪拽讜砖专 讞讜转诪讬谉 讘讬谉 拽砖专 诇拽砖专 讜转拽讜谞讜 讘砖专讬专 讜拽讬诐 注诇 讛讚专讱 砖讘讬讗专谞讜:



诪转讜讱 诪讛 砖讻转讘谞讜 讗转讛 诇诪讚 砖诇讗 讛讜拽讘注 诇讻转讜讘 砖专讬专 讜拽讬诐 注诇 讻诇 驻谞讬诐 讗祝 讘诪拽讜诐 砖讗讬谉 转诇讜讬讜转 讜诪讞拽讬诐 讜砖诇讗 诇讻转讜讘 砖谞讬诐 讛谉 注诇 砖讙讬讗讛 砖谞驻诇讛 讘拽讬讜诐 注爪诪讜 讛谉 注诇 砖讙讬讗讛 砖谞驻诇讛 讘讗诪爪注 讛砖讟专 砖砖讻讞讛 讛住讜驻专 诇讻转讘讛 讘拽讬讜诐 讛专讗砖讜谉 讗诇讗 讘诪拽砖专 讜诇讚注转 讛讗讜诪专 注讚讬讜 诪讗讞专讬讜 讘讬谉 拽砖专 诇拽砖专 砖讗诇诪诇讗 讻谉 讛讬讛 讬讻讜诇 诇讝讬讬祝 讜诇讻转讜讘 讻诪讛 砖讬专爪讛 讗讘诇 讘驻砖讜讟 讻讜转讘 讜讛讜诇讱 讻诪讛 砖讬专爪讛 砖讛专讬 诪谉 讛注讚讬诐 讜诇诪讟讛 讗讬谉 讘讜 讞砖砖 讜讛专讬 讛注讚讬诐 讗讬谉 诪专讞讬拽讬谉 讗诇讗 砖讟讛 讗讞转 诪住讜祝 讛讻转讘 讻诪讜 砖讬转讘讗专 讜讗讬谉 讞讜砖砖讬谉 诇讛诐 砖诪讗 讛专讞讬拽讜 讬讜转专 砖讗讬谉 诪讞讝讬拽讬谉 讗转 讛注讚讬诐 讘讟讜注讬诐 讜谞诪爪讗 砖诇讗 谞砖讗专 诇讱 诪拽讜诐 诇讞讜砖 讗诇讗 砖讬讜住讬祝 讘讗讜转讛 砖讟讛 砖讛诐 诪谞讬讞讬谉 讛谉 转谞讗讬 讞讚砖 讛谉 转诇讜讬讛 讜诪讞讜拽讛 讜讬拽讬讬诪谞讛 讘讗讜转讛 砖讟讛 讜讛专讬 讗诐 注砖讛 讻谉 诇讗 讛讜注讬诇 砖讗讬谉 诇诪讚讬谉 诪讗讜转讛 砖讟讛 讻诪讜 砖讬转讘讗专 讛讜讗讬诇 讜讛讜专砖讜 讘讛谞讞转讛 讜讗注"驻 砖讗谞讜 讻讜转讘讬谉 讘讛 讛拽讬讜诐 讜诇诪讚讬诐 讛讬诪谞讛 讻诪讜 砖讬转讘讗专 诪"诪 讗诐 谞诪爪讗 砖诐 转专讬 砖专讬专 讜拽讬讬诐 讗讬谉 住讜诪讻讬谉 注诇讬讛诐 讻诇诇 砖诪讗 诪讞拽 讗讜 转诇讛 讘专爪讜谞讜 讜拽讬讬诐 讘砖专讬专 讜拽讬讬诐 讛砖谞讬 讗讘诇 讻诇 砖谞诪爪讗讜 讘砖讟讛 砖讗讞专讬讛 砖讟讛 讗讞专转 讗诐 讞诇拽 讗诐 诪注谞讬谞讜 砖诇 砖讟专 讻砖专 砖讗诇诪诇讗 诇讗 谞讻转讘讜 拽讜讚诐 讞转讬诪转 讛注讚讬诐 谞诪爪讗转 讗讜诪专 砖讛注讚讬诐 讛专讞讬拽讜 砖谞讬 砖讬讟讬谉 讜诪讞拽 讗讜 转诇讛 讜拽讬讬诐 讘砖讟讛 砖谞讬讛 砖讘讗讞专讬转 讛砖讟专 讜讛讞讝讬专 诪注谞讬谉 讛砖讟专 讘讗讞专讜谞讛 讜讗谞讜 讗讬谉 诇谞讜 诇讞讜砖 诇注讚讬诐 讟讜注讬诐 讜诇讗 讗诪专讜 砖诇讗 诇诇诪讜讚 诪砖讟讛 讗讞专讜谞讛 讗诇讗 诪讗讜转讛 砖讛注讚讬诐 住诪讜讻讬诐 诇讛 讘砖讟讛 砖转讞转讬讛 砖讗诐 谞讻转讘 讘讛 讚讘专 讗讬谉 诇诪讚讬谉 讛讬诪谞讜 讛讜讗讬诇 讜讛讜专砖讜 讘讛谞讞转讛 诪爪讚 砖讛讗讞讚 诪谞讬讞 诪拽讜诐 诇讞讘专讜 讜讞讘专讜 讗讬谞讜 专讜爪讛 诇讞转讜诐 讗诇讗 诇讗讞专讬讜 讜讞讻诪讬 讛转讜住驻讜转 驻讬专砖讜 讘讛 讛讟注诐 诪驻谞讬 砖讗讬谉 讛注讚讬诐 讘拽讬讗讬诐 讘讻转讬讘讛 讻诇 讻讱 注讜砖讬谉 讗讜转讛 注讜诇讛 讜讬讜专讚转 讜诪转讬专讗讬诐 砖诪讗 讬讙讬注讜 讘住讜祝 讛砖讟专 讜诪专讞讬拽讬诐 砖讟讛 讗讞转 讜诪"诪 讞讻诪讬 拽讟诇讜谞讬讬讗讛 讻转讘讜 诇讬 砖讛诐 诪谞讛讬讙讬诐 讗转 住讜驻专讬讛诐 诇住讬讬诐 讗转 讛砖讟专 讘讞爪讬 砖讟讛 讜诇讞转讜诐 讛诐 讘讞爪讬 砖讟讛 讛谞砖讗专转 诪爪讚 砖讬砖 诇讜诪专 讻讗谉 讘讜讚讗讬 砖讗讜转讛 讞爪讬 砖讟讛 讛讬转讛 讻转讜讘讛 拽讜讚诐 砖讬讞转诪讜 讛注讚讬诐 砖讗诇诪诇讗 讻谉 讛讬讗讱 讛转讞讬诇讜 讛诐 诇讞转讜诐 讘讞爪讬 砖讟讛 讜讛专讬 讛讬讛 诇讛诐 诇讛讝讛专 诪讞砖砖 砖讟专 讛讘讗 讛讜讗 讜注讚讬讜 讘砖讟讛 讗讞转 砖讛讜讗 讻砖专 讻诪讜 砖讬转讘讗专 讜诇注讜诇诐 讗讬谉 讞讜砖砖讬谉 诇注讚讬诐 讟讜注讬谉 讜讗讬谉 讞讜砖砖讬谉 诇讝讜 诇讛专讞拽转 砖讟讛 讗讞转 砖讛专讬 砖讟专 讛讘讗 讛讜讗 讘砖讟讛 讗讞转 讜注讚讬讜 讘砖讟讛 讗讞专转 驻住讜诇 讻诪讜 砖讬转讘讗专 讜讛讜讗 讛讚讬谉 讗诐 讛专讞讬拽讜 砖讟讛 讗讞转 讛讜讗讬诇 讜讗谞讜 诪讜爪讗讬诐 砖讟讛 讗讞转 讞诇拽 诇诪讚讬谉 诪砖讟讛 讛讗讞专讜谞讛 砖讗讬谉 讞讜砖砖讬谉 诇砖讟讛 讛讗讞专讜谞讛 讛专讞讜拽讛 诪讞转讬诪转诐 砖讟讛 讗讞转 讜讻谉 讻诇 讻讬讜爪讗 讘讝讛:



诪"诪 讗转讛 爪专讬讱 诇砖讗讜诇 注诇 诪谞讛讙谞讜 砖讻讜转讘讬谉 讘砖讟讛 讗讞专讜谞讛 诪讞拽讬谉 讜转诇讜讬讜转 讜诪拽讬讬诪讬谉 讗讜转谉 砖诐 讜讛注讚讬诐 住讜诪讻讬诐 讜讞讜转诪讬谉 注讚 砖谞注砖讬转 砖讟转 讛拽讬讜诐 砖讟讛 讗讞专讜谞讛 讜讛专讬 讬砖 诇讞讜砖 砖诪讗 讗讜转讛 砖讟讛 讛注讚讬诐 讛谞讬讞讜讛 讜讻转讘 讝讛 讘讛 诪讛 砖专爪讛 讜诪讞拽 讜讛讙讬讛 讘讗诪爪注 讛砖讟专 讜拽讬讬诐 讘讛 诪讞拽讬谉 讜转诇讜讬讜转 砖讞讬讚砖 注讚 砖诪转讜讱 讻讱 讻转讘讜 拽爪转 诪驻专砖讬诐 砖讗祝 讛驻砖讜讟 讻讜转讘讬谉 讘讜 砖专讬专 讜拽讬诐 讗祝 讘诇讗 诪讞拽讬谉 讜转诇讜讬讜转 讜讗讬谉 讻讜转讘讬谉 讘讜 砖谞讬诐 讜诪讗讞专 砖讗讬谉 讗转讛 专讜讗讛 诪讞拽 讗讜 讙专专 讘砖讟讛 讛砖谞讬讛 诇砖讟转 讛注讚讬诐 讜诇诪驻专注 讗讬谉 诇讱 诇讞讜砖 诇砖讟讛 讗讞专讜谞讛 讜讻谉 讛讬讜 专讘讜转讬 诪谞讛讬讙讬诐 讜讗注"驻 砖讘讙诪' 诇讗 谞讗诪专 讗诇讗 讘诪拽讜砖专 诪"诪 讗诇讜 讛谞讛讬讙讜 诇讻转讜讘 讛拽讬讜诪讬谉 讘砖讟讛 讗讞专讜谞讛 讛讜爪专讻讜 诇拽讘注讛 讗祝 讘驻砖讜讟 讜注诇 讚注转 讝讛 讻转讘讜 诪驻专砖讬诐 讗诇讜 砖诇讗 讗诪专讜 讗讬谉 诇诪讚讬谉 诪砖讟讛 讗讞专讜谞讛 讗诇讗 讘砖讗讬谉 砖诐 砖专讬专 讜拽讬讬诐 讗讘诇 讻诇 砖讬砖 砖专讬专 讜拽讬讬诐 诇诪讚讬谉 诪砖讟讛 讗讞专讜谞讛 讛谉 拽讬讜诪讬谉 讛谉 转谞讗讬 讞讚砖 讜诪"诪 讗讬谉 讻讞 讘讬讚讬谞讜 诇讞讚砖 讚讬谞讬谉 砖诇讗 讛讜讝讻专讜 讘讙诪专讗 讗讜 砖诇讗 讬爪讗讜 诪转讜讻讛 讗诇讗 砖讬砖 诪讬 砖讗讜诪专 砖讛诪谞讛讙 砖诇讗 讻讛讜讙谉 讜讻诇 砖讗讬谉 讛注讚讬诐 诪专讜讞拽讬诐 诪砖讟转 讛拽讬讜诐 砖讟讛 讗讞转 讗讜 砖讞转诪讜 讘讞爪讬 砖讟讛 讛住诪讜讻讛 诇拽讬讜诐 讗讬谉 诇诪讚讬谉 讛讬诪谞讛 讜讬砖 诪驻专砖讬诐 砖讘讝诪谉 讛讝讛 讻诇 砖讛专讞讬拽讜 讗驻讬诇讜 砖讟讛 讗讞转 驻住讜诇 砖诇讗 讛讜专砖讜 讘讻讱 讗诇讗 讗讜 诪驻谞讬 砖诇讗 讛讬讜 讘拽讬讗讬诐 诇拽专讘 讞转讬诪转诐 讗爪诇 讻转讘 讛砖讟专 讗讜 诇讛谞讬讞 专讬讜讞 诇讞讘专讜 讜注讻砖讜 讻诇谞讜 讘拽讬讗讬诐 讜讗讬谉 讚专讻谞讜 诇讛谞讬讞 专讬讜讞 诇讙讚讜诇 讜讛讚讘专讬诐 谞专讗讬诐 诇讚注转讬 砖讻诇 砖讗讬谉 砖诐 诪讞拽讬谉 讜转诇讜讬讜转 讗讬谉 爪专讱 讘讜 诇砖专讬专 讜拽讬诐 讜讗讬谉 讛讻专讞 讗诐 住诪讻讜 讛注讚讬诐 诇砖讟讛 讗讞专讜谞讛 砖讛专讬 讻诇 砖讗讬谉 砖讜诐 爪讜专讱 诇拽讬讜诐 讗讬谉 讘砖讟讛 讗讞专讜谞讛 讗诇讗 诪注谞讬谞讜 砖诇 砖讟专 讻讙讜谉 讜拽谞讬谞讗 诪讬谞讬讛 注诇 讻诇 诪讗讬 讜讻讜' 讜讗讬谉 爪专讱 诇诇诪讜讚 讛讬诪谞讛 讛讗 讻诇 转谞讗讬 讞讚砖 砖讘讛 讗讬谉 诇诪讚讬谉 讗讘诇 讻诇 砖讬砖 砖诐 诪讞拽讬谉 讜转诇讜讬讜转 讜讛诐 讻转讜讘讜转 讘砖讟讛 讗讞专讜谞讛 讛讚讘专 专讗讜讬 诇讚讜谉 诇讻转讜讘 讘讜 砖专讬专 讜拽讬讬诐 讜砖诇讗 讬讞转诪讜 讛注讚讬诐 讗诐 诇讗 专讗讜 讘讜 讻谉 讜砖诇讗 诇讻转讜讘 讘讜 砖谞讬诐 讜砖讗诐 谞专讗讛 讘讜 诪讞拽 讘诪拽讜诐 讛专讗讜讬 诇讻转讜讘 讘讜 砖专讬专 讜拽讬讬诐 讜讻砖讬注讜专 砖专讬专 讜拽讬讬诐 砖谞驻住诇讛讜 讜讘讝讛 谞住转诇拽 讞砖砖 讻诇 讝讬讜祝 讜讗诐 讻谉 讻诇 砖谞驻诇讛 砖讙讬讗讛 讘拽讬讜诐 注爪诪讜 讗讬谉 讘讛 转拽讜谉 讗讞专 砖讗讬谉 诇讻转讜讘 砖专讬专 讜拽讬讬诐 讛砖谞讬 讜砖讗诐 谞诪讞讜拽 讗转 讛专讗砖讜谉 谞驻住诇 讜诪"诪 讬砖 诇讬 讘讛 转拽讜谉 砖讬专讞讬拽讜 讛注讚讬诐 讞转讬诪转诐 砖讟讛 讗讞转 讜讻诇 砖讛专讞讬拽讜 砖讟讛 讗讞转 讗谞讜 讚谞讬谉 砖讻诇 诪讛 砖谞讻转讘 拽讜讚诐 诇讞转讬诪转诐 讗讬谉 讘讜 讝讬讜祝 讛谉 砖讛讬讜 砖诐 转专讬 砖专讬专 讜拽讬诐 讛谉 转谞讗讬 讞讚砖 砖讗讬谉 诪讞讝讬拽讬谉 讗转 讛注讚讬诐 讻讟讜注讬诐 讘砖讜诐 驻谞讬诐 讜诪诪讛 砖讻转讘谞讜 讗转讛 讬讻讜诇 诇讛转讘讜谞谉 讘讚讘专讬诐 讗诇讜 讜诇讚讜谉 讘砖讟专 讛讘讗 诇讬讚讱 讗诐 讬砖 诇讞讜砖 讘讜 讗诐 诇讗讜 讜讻诇 砖讗讬专注 诇讱 住驻拽 讘砖讟讛 讗讞专讜谞讛 讗讬 讗转讛 诇诪讚 讛讬诪谞讛 注诇 讛讚专讱 砖讘讬讗专谞讜 讜讬砖 诇拽爪转 诪驻专砖讬诐 住讘专讜转 讗讞专讜转 讘注谞讬谞讬诐 讗诇讜 讜诪讛 砖讻转讘转讬 讛讜讗 讛谞讻讜谉 讘诇讬 砖讜诐 驻拽驻讜拽:





讬讚 专诪"讛

讜诪拽砖讬谞谉 转讜 讜诇讬讞讜砖 讚讬诇诪讗 诪讞讬拽 诇讬讛 诇砖专讬专 讜拽讬讬诐 讜讻转讬讘 诪讗讬 讚讘注讬 讜讛讚专 讻转讬讘 砖专讬专 讜拽讬讬诐. 讜驻专拽讬谞谉 讛讗诪专 专讘讬 讬讜讞谞谉 转诇讜讬讛 诪拽讜讬讬诪转 讻砖专讛 诪讞(讜)拽 驻住讜诇 讗注"驻 砖讛讜讗 诪拽讜讬讬诐 讜诇讗 讗诪专讜 诪讞拽 驻住讜诇 讗诇讗 讘诪拽讜诐 砖专讬专 讜拽讬讬诐 讜讻砖讬注讜专 砖专讬专 讜拽讬讬诐. 讻诇讜诪专 讘诪拽讜诐 砖专讗讜讬 诇讻转讜讘 讘讜 砖专讬专 讜拽讬讬诐, 讜讗讬谉 爪专讬讱 诇讜诪专 讬转专 诪讻谉. 讜讟注诪讗 诪讗讬, 讚讞讬讬砖讬谞谉 讚讬诇诪讗 砖专讬专 讜拽讬讬诐 讛讜讛 讻转讬讘 讘讬讛 讜诪讞拽讬讛 讜讻转讬讘 诪讗讬 讚讘注讬 讜讛讚专 讻转讬讘 砖专讬专 讜拽讬讬诐. 讜讛谞讬 诪讬诇讬 讘诪拽讜诐 讛专讗讜讬 诇讻转讜讘 讘讜 砖专讬专 讜拽讬讬诐 讜讻砖讬注讜专 砖专讬专 讜拽讬讬诐 讚讗讬讻讗 诇诪讬讞砖 讛讻讬, 讜讗讬谉 爪专讬讱 诇讜诪专 讘讬转专 诪砖讬注讜专 砖专讬专 讜拽讬讬诐, 讚讗讬讻讗 诇诪讬诪专 讗讬注专讜诪讬 拽讗 诪注专讬诐 讜诪讞拽 诪拽诪讬讛 讗讜 诇讗讞讜专讬讛 讟驻讬 诪砖专讬专 讜拽讬讬诐 讻讬 讛讬讻讬 讚诇讗 诇讬谞讻专 讝讬讜驻讬讛. 讗讘诇 驻讞讜转 诪砖讬注讜专 砖专讬专 讜拽讬讬诐, 讗讬 谞诪讬 砖诇讗 讘诪拽讜诐 讛专讗讜讬 诇讻转讜讘 讘讜 砖专讬专 讜拽讬讬诐, 讻讙讜谉 砖讛讬讛 讛诪讞拽 讘讗诪爪注 讛砖讟专 诪拽讜诐 砖诇讗 讛讬讛 专讗讜讬 诇讛砖诇讬诐 讘讜 讛注谞讬谉 讜讬砖 讗讞专讬讜 谞讬讬专 讻转讜讘 砖讗讬谞讜 诪讞讜拽, 诪讜讻讞讗 诪讬诇转讗 讚诇讗 讛讜讛 讻转讬讘 讘讬讛 砖专讬专 讜拽讬讬诐 讗讛讛讜讗 诪讞拽讗 讻诇诇.



讗砖转讻讞 讛砖转讗 讚专讘 讛讜谞讗 住讘专 讘诪拽讜砖专 爪专讬讱 诇诪讻转讘 讘讬讛 砖专讬专 讜拽讬讬诐, 讜讗讬 诇讗 讻转讬讘 讘讬讛 砖专讬专 讜拽讬讬诐 诇讬转 诇讛讜 专砖讜转讗 诇住讛讚讬 诇诪讞转诐 注诇讜讬讛, 讜讗讬 讞转讬诪讬 注诇讜讬讛 驻住诇讬谞谉 诇讬讛 注讚 讚诪转讘专专 讚诇讗 讛讜住讬祝 讘讬讛 诪讬讚讬 诇讘转专 讚讞转讬诪讬 注诇讬讛 住讛讚讬. 讜专讘 讬专诪讬讛 讘专 讗讘讗 住讘专 讗注"讙 讚诇讗 讻转讘 注诇讬讛 砖专讬专 讜拽讬讬诐 谞诪讬 讻砖专, 讚讗讬 住"讚 诇专讘 讬专诪讬讛 谞诪讬 驻住讜诇 (诇讬诪讗) [诇诪讛] 诇讬 讻谞讙讚 讛讻转讘. 转讚注 讚诪讻诇 讞讚 诪讛谞讱 拽讜砖讬讬 讚讗拽砖讬谞谉 注诇讬讛 诇拽诪谉 砖诪注讬谞谉 讚诇讗 讘注讬 砖专讬专 讜拽讬讬诐, 讚讗诐 讻谉 诇讗 讛讜讛 砖讬讬讱 诇讗拽砖讜讬讬 注诇讬讛 讞讚讗 诪讛谞讱 拽讜砖讬讬 讻诇诇, 讻讚诪讬讘专专 诇拽诪谉 诪讻诇 讞讚讗 诪讬谞讬讛讜.



讜讗讬讻讗 讚诪砖诪注 诇讬讛 诪住讜讙讬讗 讚讙诪专讗 讚讘谞讬 诪注专讘讗 讚住讘讬专讗 诇讬讛 诇专讘 讛讜谞讗 讚诇讗 砖谞讗 讘驻砖讜讟 讜诇讗 砖谞讗 讘诪拽讜砖专 讗讬谉 讛注讚讬诐 讞讜转诪讬谉 注诇 讛砖讟专 注讚 讚讻转讘讬谉 讘讬讛 砖专讬专 讜拽讬讬诐, 讜讻讬讜谉 讚诇讗 住讙讬讗 讚诇讗 讻转讬讘 讘讬讛 砖专讬专 讜拽讬讬诐 讜讗诪讟讜诇 讛讻讬 诇讗 讘注讬 专讘 讛讜谞讗 讻谞讙讚 讛讻转讘. 讚讙专住讬' 讛转诐 讗"专 讗讬讚讬 讗诪专 专讘 讛讜谞讗 讘讬谉 拽砖专 诇拽砖专 讛注讚讬诐 讞讜转诪讬谉 诪诇诪注诇讛. 讜讞砖 诇讜诪专 砖诪讗 讝讬讬祝. 住讘专 专讘 讛讜谞讗 诇诪讬诪专 讗讬谉 讛注讚讬诐 讞讜转诪讬谉 诇诪讟讛 注讚 砖讬拽专讗讜 讗谞讬 驻诇讜谞讬 诪拽讜讘诇 注诇讬 讻诇 诪讛 砖讻转讜讘 诇诪注诇讛. 讜讞砖 诇讜诪专 讞讝专 讜讝讬讬祝. 住讘专 专讘 讛讜谞讗 诇诪讬诪专 诪拽讜讘诇 注诇讬 诪拽讜讘诇 注诇讬 砖转讬 驻注诪讬诐 驻讜住诇 讘讜. 讜讞砖 诇讜诪专 砖诪讗 讻转讘 讚讘专讬诐 讗讞专讬诐 讜讞讝专 讜诪讞拽 讜讞讝专 讜讝讬讬祝 住讘专 专讘 讛讜谞讗 诇诪讬诪专 诪讞拽 驻住讜诇 讗驻讬' 拽讬讬诐. 讜讛讗讬 讙诪专讗 讚讘谞讬 诪注专讘讗 住诇讬拽 讻讬 讟注诪讗 讚讙诪专讗 讚讬诇谉, 讻诇 拽讜砖讬讗 讜拽讜砖讬讗 讜驻讬专讜拽讬讛. 诪讬讛讜 讘诪注专讘讗 讛讜讜 专讙讬诇讬谉 诇诪讻转讘 讘住讜驻讬讛 讚砖讟专讗 诪拽诪讬 讞转讬诪转 注讚讬诐 诪拽讜讘诇 注诇讬, 讜讘讘讘诇 讛讜讜 谞讛讬讙讬 诇诪讻转讘 砖专讬专 讜拽讬讬诐, 讜讞讚 讟注诪讗 谞讬谞讛讜. 讜讗砖讻讞谉 讻讬 讛谞讬 转专讬 诇讬砖谞讬 讘讞讚 拽专讗 讻注谞讬谉 砖谞讗诪专 (讗住转专 讟,讻讝) 拽讬讬诪讜 讜拽讘诇讜 讛讬讗讜讚讬诐 注诇讬讛诐 讜注诇 讝专注诐.



讜讛讻讬谉 驻讬专讜砖讛. 讗"专 讗讬讚讬 讗诪专 专讘 讛讜谞讗 讘讬谉 拽砖专 诇拽砖专 讛注讚讬诐 讞讜转诪讬谉. 讜讻讘专 驻专讬砖谞讗 讛讗讬 讘讬谉 拽砖专 诇拽砖专 讚住讘专 专讘 讛讜谞讗 讛讬讻讗 讛讜讬, 诪讬讛讜 讗砖诪注讬谞谉 讘讙诪专讗 讚讘谞讬 诪注专讘讗 诪讬诇转讗 讚诇讗 诪讬驻专砖讗 讘讛讚讬讗 讘讙诪专讗 讚讬诇谉 讜爪专讬讻讗 诇谉 注诇 讻专讞谉 诇讟注诪讬讛 讚专讘 讛讜谞讗. 讜诪讗讬 谞讬讛讜, 讚拽讗诪专 诪诇诪注诇讛, 讻诇讜诪专 讚讛讗讬 讚讗诪专 专讘 讛讜谞讗 讘讬谉 拽砖专 诇拽砖专 讜拽讬诪讗 诇谉 讘讬谉 拽砖专 诇拽砖专 诪讗讘专讗讬 讘诪拽讜诐 讛谞专讗讛, 讜诇讗 砖谞讬 诇讬讛 讘讬谉 讻谞讙讚 讛讻转讘 讘讬谉 砖诇讗 讻谞讙讚 讛讻转讘, 讜诪砖诪注 谞诪讬 诇讟注诪讬讛 讚注讚讬诐 讻住讚专谉 讞转讬诪讬 注专讘 讻谞讙讚 注专讘, 注诇 讻专讞讬讱 讻讬 诪转讞诇讬 诇诪讞转诐 诇诪注诇讛 讛讜讗 讚诪转讞诇讬 诇诪讞转诐 讘专讬砖讗 讚诪讙讬诇转讗 诪讘讞讜抓, 讚讛讬讗 住讜驻讗 讚诪讙讬诇转讗 诪讘驻谞讬诐, 砖谞诪爪讗 讙讙 讞转讬诪转 讛注讚讬诐 住诪讜讱 诇诪拽讜诐 讞转讱, 讜砖讜诇讬 讞转讬诪转谉 讻诇驻讬 砖讜诇讬 讻转讘 讛讙讟 诪讘驻谞讬诐. 讚讗讬 诪专讞拽讬 诇讛 诇讞转诪讜转 讬讚讬讛讜 诪专讬砖讗 讚诪讙讬诇转讗, 讞讬讬砖讬谞谉 讚讬诇诪讗 讻转讬讘 注诇讜讬讛 诪讗讬 讚讘注讬 讚讛讗 讞转讬诪讬 注讚讬诐 诪转转讗讬, 讜讙讗讬讝 诇讬讛 诇讙讟 诇诪讟讛 诪讞转讬诪转 讬讚讬 注讚讬诐 讜诪砖讜讬 诇讬讛 驻砖讜讟. 讗诇讗 讻讬 讞转讬诪讬 讘专讬砖讗 讚诪讙诇转讗 讞转讬诪讬 讚讛讜讗 讻谞讙讚 讙诇讬讜谉 砖讘住讜祝 讛讙讟 诪讘驻谞讬诐.



讜诪拽砖讜 注诇讬讛 讛转诐 讻讬 讛讬讻讬 讚讗拽砖讜 注诇讬讛 讘讙诪专讗 讚讬诇谉 讜讞砖 诇讜诪专 砖诪讗 讝讬讬祝, 讻诇讜诪专 讜诇讗 讞砖 专讘 讛讜谞讗 诇诪讬诪专 讚诇讗 诪讝讬讬祝 讜讻转讬讘 诪讙讜讗讬 诪讗讬 讚讘注讬 讜讞转讬诪讬 住讛讚讬 诪讗讘专讗讬 讻讚驻专讬砖谞讗. 讜驻专讬拽 讻讚驻专拽讬谞谉 讗诇讬讘讬讛 讘讙诪专讗 讚讬诇谉, 住讘专 专讘 讛讜谞讗 诇诪讬诪专 诇注讜诇诐 讗讬谉 讛注讚讬诐 讞讜转诪讬谉 诇诪讟讛 注讚 砖讬拽专讗讜 讗谞讬 驻诇讜谞讬 诪拽讜讘诇 注诇讬 注诇 讻诇 诪讛 砖讻转讜讘 诇诪注诇讛, 讜讛讬讬谞讜 砖专讬专 讜拽讬讬诐 讗诇讬讘讗 讚讙诪专讗 讚讬诇谉. 讜诪拽砖讬谞谉 讜讞砖 诇讜诪专 讞讝专 讜讝讬讬祝, 讻诇讜诪专 讜讻讬 讻转讬讘 注诇讬讛 诪拽讜讘诇 注诇讬 诪讗讬 讛讜讬, 诇讬讞讜砖 讚讬诇诪讗 讘转专 讚讻转讘讬 讘讬讛 注讚讬诐 诪拽讜讘诇 注诇讬 诪讜住讬祝 讘讬讛 诪讗讬 讚讘注讬 讜讛讚专 讻转讬讘 注诇讬讛 诪拽讜讘诇 注诇讬 讝讬诪谞讗 讗讞专讬转讬. 讜驻专拽讬谞谉 住讘专 专讘 讛讜谞讗 诪拽讜讘诇 注诇讬 诪拽讜讘诇 注诇讬 砖转讬 驻注诪讬诐 驻讜住诇 讘讜, 讜讛讬讬谞讜 讚驻专拽讬谞谉 讘讙诪专讗 讚讬讚谉 讞讚 砖专讬专 讜拽讬讬诐 讻转讘讬谞谉 转专讬 砖专讬专 讜拽讬讬诐 诇讗 讻转讘讬谞谉.



讜讗拽砖讬谞谉 转讜讘 讜讞砖 诇讜诪专 砖诪讗 讻转讘 讚讘专讬诐 讗讞专讬诐 讜讞讝专 讜诪讞拽 讜讞讝专 讜讝讬讬祝, 讻诇讜诪专 诇讬讞讜砖 讚讬诇诪讗 诪拽诪讬 讚讞转讬诪讬 注诇讬讛 注讚讬诐 讛讜讛 讻转讬讘 注诇讬讛 讚讘专讬诐 讗讞专讬诐 讚讛讜讬讗 诇讬讛 讞讜讘转讗 讘讙讜讬讛讜 讜诪拽讜讘诇 注诇讬 讘讛讚讬讛讜 讜讘转专 讚讞转讬诪讬 住讛讚讬 讞讝专 讜诪讞拽, 讻诇讜诪专 讛讻专 讜诪讞拽讬讛 诇诪拽讜讘诇 注诇讬 讘讛讚讬 讛谞讱 讚讘专讬诐 讗讞专讬诐, 讜讞讝专 讜讝讬讬祝 讜讻转讬讘 注诇讬讛 诪讗讬 讚讘注讬 讜讛讚专 讻转讬讘 诪拽讜讘诇 注诇讬. 讜驻专讬拽 住讘专 专讘 讛讜谞讗 诪讞拽 驻住讜诇 讗驻讬' 拽讬讬诐, 讜讛讬讬谞讜 讚专' 讬讜讞谞谉 讚讗诪专 诪讞拽 驻住讜诇 讗注"驻 砖讛讜讗 诪拽讜讬讬诐 讜诇讗 讗诪专讜 诪讞拽 驻住讜诇 讗诇讗 讘诪拽讜诐 砖专讬专 讜拽讬讬诐 讜讻砖讬注讜专 砖专讬专 讜拽讬讬诐.



讜诪住转讘专讗 讚诪讛转诐 谞诪讬 诇讬讻讗 诇诪砖诪注 诪讬讚讬 讗诇讗 讘诪拽讜砖专, 讚讛讗 讻讜诇讛 砖诪注转讗 讘诪拽讜砖专 讗讬专讬讗. 讜讗讬 诪砖讜诐 讚讗诪专讬谞谉 住讘专 专讘 讛讜谞讗 诇诪讬诪专 诇注讜诇诐 讗讬谉 讛注讚讬诐 讞讜转诪讬谉 诇诪讟讛 注讚 砖讬拽专讗讜 讗谞讬 驻诇讜谞讬 诪拽讜讘诇 注诇讬 讻诇 诪讛 砖讻转讜讘 诇诪注诇讛, 砖"诪 讗驻讬' 讘驻砖讜讟 拽讗诪专讬', 讚讗讬 住"讚 讚讜拽讗 讘诪拽讜砖专 讗讘诇 讘驻砖讜讟 诇讗 讛讗讬 讗讬谉 讛注讚讬诐 讞讜转诪讬谉 诇诪讟讛 讗讬谉 讛注讚讬诐 讞讜转诪讬谉 诪讗讞讜专讬讜 诪讘注讬 诇讬讛, 讗诇讗 诪砖讜诐 讚诪讬讬专讬 谞诪讬 讘驻砖讜讟, 讛讗讬 谞诪讬 诇讗讜 专讗讬讛 讛讬讗, 讚讛讗 注诇 讻专讞讬讱 注讬拽专 砖诪注转讗 讘诪拽讜砖专 拽讗讬, 讜讗驻讬诇讜 讛讻讬 拽专讬 诇讬讛 诇诪讟讛, 讜讟注诪讗 讚诪讬诇转讗 讚诪拽讜砖专 谞诪讬 讞转讬诪讬 诪讗讞讜专讬讜 讻谞讙讚 讙诇讬讜谉 砖讘住讜祝 讛讙讟 讛讜讗 讚讞转讬诪讬. 讜讗砖讻讞谉 讻讬 讛讗讬 诇讬砖谞讗 诇拽诪谉 诪砖诪注转讬谉 讚讻转讬讘 专讗讜讘谉 讘谉 讘讞讚 讚专讗 讜讬注拽讘 注讚 注诇讜讬讛讜, 讚诪讗讬 讚拽讗讬 诪谞讬讛讜 讗讞讜专讬 砖讟讛 砖诇 诪注诇讛 诪讘驻谞讬诐 拽专讬 注诇讜讬讛讜, 讜诪讛讗讬 讟注诪讗 讛讜讗 讚拽专讬 讛转诐 诇讗讞讜专讬 转讞转讜谞讜 砖诇 讙讟 诇诪讟讛.



讜讛专讬 讗转讘专专 诇讱 讚诇讬讻讗 诇诪砖诪注 诪讬谞讛 讚讘注讬 专讘 讛讜谞讗 砖专讬专 讜拽讬讬诐 讗诇讗 讘诪拽讜砖专. 讜讻诇 砖讻谉 诇讙诪专讗 讚讬诇谉 讚讘专讬专讗 诪讬诇转讗 讟驻讬. 转讚注 诪讚诪拽砖讬谞谉 诇讬讛 诇专讘 讛讜谞讗 讜诪驻专拽讬谞谉 讚讻转讬讘 讘讬讛 砖专讬专 讜拽讬讬诐, 砖"诪 讚诇讗 讘注讬 专讘 讛讜谞讗 砖专讬专 讜拽讬讬诐 讗诇讗 讘诪拽讜砖专. 讜讗讬 住"讚 诪讬诇转讗 讚砖讬讻讗 讘讻讜诇讛讜 砖讟专讬 讛讬讗, 讚拽讗 讗专讬 诇讛 诪讗讬 拽讗 讗专讬 诇讛, 讜诪讗谉 讚诪转专抓 诇讛 谞诪讬 讗诇讬讘讗 讚专讘 讛讜谞讗, 讛讗讬 讚讻转讬讘 讘讬讛 砖专讬专 讜拽讬讬诐, 讻讬讜谉 讚讻转讬讘 砖专讬专 讜拽讬讬诐 诇讗 讞讬讬砖讬谞谉 诪讬讘注讬 诇讬讛. 讜讻谉 讛讗 讚诪住拽讬谞谉 谞诪讬 讞讚 砖专讬专 讜拽讬讬诐 讻转讘讬谞谉 转专讬 砖专讬专 讜拽讬讬诐 诇讗 讻转讘讬谞谉, 讜讚拽讗诪专 专"讬 谞诪讬 诪讞拽 讻驻讜诇 讗注"驻 砖诪拽讜讬讬诐, 讻讜诇讛 诪讬诇转讗 讘诪拽讜砖专 拽讬诪讗, 讚注讚讬讜 诪讗讞讜专讬讜 讻诇 诪讗谉 讚诪讻砖专 讘讬讛 讞转讬诪转 讛注讚讬诐 砖诇讗 讻谞讙讚 讛讻转讘 诇讬转 诇讬讛 转拽谞转讗 讗诇讗 讘砖专讬专 讜拽讬讬诐, 讜讛讜讗 讚诇讗 讻转讬讘 讘讬讛 讗诇讗 讞讚 讝讬诪谞讗. 讗讘诇 讘驻砖讜讟 讚注讚讬讜 诪转讜讻讜, 讻讬讜谉 讚驻住诇讬谞谉 诇讬讛 讘讛专讞拽转 砖谞讬 砖讟讬诐 讜诇讗 讬诇驻讬谞谉 诪砖讬讟讛 讗讞专讜谞讛 讻诇诇, 诇讬讻讗 诇诪讬讞砖 诇讝讬讜驻讗, 讚住讛讚讬 讙讜驻讬讛讜 诇讗 讞转诪讬 讘专讞讜拽 砖谞讬 砖讟讬诐, 讻讚专讬砖 诇拽讬砖 讚讗诪专 讞讝拽讛 讗讬谉 讛注讚讬诐 讞讜转诪讬谉 注诇 讛砖讟专 讗诇讗 讗"讻 谞注砖讛 讙讚讜诇, 讜讘讘爪讬专 诪讛讗讬 砖讬注讜专讗 诇讗 诪爪讬 诇讝讬讜驻讬.



讜讗诪讟讜诇 讛讻讬 诪讜讚讬 专讘 讛讜谞讗 讚诇讗 讘注讬 砖专讬专 讜拽讬讬诐, 讜讻"砖 诇专讘 讬专诪讬讛 讚讗驻讬' 讘诪拽讜砖专 谞诪讬 诇讗 讘注讬 砖专讬专 讜拽讬讬诐. 讜讻讬讜谉 讚诇讗 讘注讬谞谉 砖专讬专 讜拽讬讬诐, 诇讗 诪讘注讬讗 讛讬讻讗 讚诇讗 讻转讬讘 讚诇讗 驻住讬诇, 讗诇讗 讗驻讬诇讜 讛讬讻讗 讚讻转讬讘 讘讬讛 砖专讬专 讜拽讬讬诐 讜讻转讬讘 讘转专讬讛 转谞讗讛, 讗讬 谞诪讬 拽讬讜诪讬 转诇讜讬讜转 讜诪讞拽讬谉 诪拽诪讬 砖讟讛 讗讞专讜谞讛 讻砖专 讜讬诇驻讬谞谉 诪讬谞讬讛. 讜讗讬谉 爪专讬讱 诇讜诪专 讛讬讻讗 讚讗转专注 诪讞拽讗 讘诪拽讜诐 讛专讗讜讬 诇砖专讬专 讜拽讬讬诐 讜拽讬讬诪讬讛 诪拽诪讬 砖讟讛 讗讞专讜谞讛 讚讻砖专. 讜讗驻讬诇讜 诇专讘讬 讬讜讞谞谉, 讚讻讬 讗"专 讬讜讞谞谉 讘诪拽讜砖专 讚住讘讬专讗 诇讬讛 讻专讘 讛讜谞讗 讚诪讻砖专 诇讛讜 诇注讚讬讜 砖诇讗 讻谞讙讚 讛讻转讘 讜讘注讬 砖专讬专 讜拽讬讬诐 诇转拽讜谞讬讛, 讗讘诇 讘驻砖讜讟 讚诇讗 讘注讬 砖专讬专 讜拽讬讬诐 诇讗 拽讗诪专. 转讚注 讚讛讗 专讘讬 讬讜讞谞谉 讛讜讗 讚拽讗诪专 诇拽诪谉 讻诇 讛诪讞拽讬谉 爪专讬讱 砖讬讻转讜讘 拽讬讜诪讛讜谉, 讜诇讗 拽讗 (诪驻诇讙讬) [诪驻诇讬讙] 讘讬谉 讛讬讻讗 讚讛讜讬 讘诪拽讜诐 砖专讬专 讜拽讬讬诐 诇讛讬讻讗 讚诇讗 讛讜讬 讘诪拽讜诐 砖专讬专 讜拽讬讬诐 讜诇讗 讻砖讬注讜专 砖专讬专 讜拽讬讬诐, 砖诪注 诪讬谞讛 讛讗 讘诪拽讜砖专 讛讗 讘驻砖讜讟. 讜讛专讬 讛讚讘专 诇诪讚 诪注谞讬谞讜, 讜讻讬 讗讬转讬谞谉 诇讛 诇拽讬诪转讗 讚专' 讬讜讞谞谉 讙讘讬 砖诪注转讗 讚诪拽讜砖专 讛讜讗 讚讗讬转讬谞谉 诇讛, 讜讗诇讜 讘转专讬转讗 讚诪讻砖专 讘讛 讻诇 诪讞拽讗 讚讗讬拽讬诐 诪讚讗砖诪注讬谞谉 讘讛 讚爪专讬讱 诇讛讞讝讬专 诪注谞讬谞讜 砖诇 砖讟专 讘砖讟讛 讗讞专讜谞讛 砖诪注 诪讬谞讛 讚诇讗 诪讬讬专讬 讗诇讗 讘驻砖讜讟 讚砖讬讻讗 讘讛 讛讗讬 转拽谞转讗 讚砖讟讛 讗讞专讜谞讛 讚讗诇讜 诪拽讜砖专 诇讗 砖讬讻讗 讘讛 转拽谞转讗 讚砖讬讟讛 讗讞专讜谞讛 讻诇诇.



讜讛讻讬 谞诪讬 诪住转讘专讗, 讚驻砖讜讟 讗驻讬诇讜 专' 讬讜讞谞谉 诪讜讚讛 讚讻诇 诪讬讚讬 讚讻转讜讘 讘讬讛 讻转拽谞讜, 讗讬 谞诪讬 讚诪拽讬讬诐 诪拽诪讬 砖讟讛 讗讞专讜谞讛, 讗驻讬诇讜 诇讘转专 砖专讬专 讜拽讬讬诐 讬诇驻讬谞谉 诪讬谞讬讛. 讚讗讬 住"讚 诇讗 讬诇驻讬谞谉 诪讬谞讬讛, (诇讬诪讗) [诇诪讛] 诇讬 砖讟讛 讗讞专讜谞讛. 讘砖诇诪讗 讛专讞拽转 砖谞讬 砖讟讬谉 转拽讬谞讜 专讘谞谉 讚驻住诇讛, 讚讗讬 谞诪讬 讻转讬讘 砖专讬专 讜拽讬讬诐 讞讬讬砖讬谞谉 讚讬诇诪讗 讙讗讬讝 诇讬讛 诇砖讟专讗 讜讻转讬讘 诪讗讬 讚讘注讬 讜讛讗 讞转讬诪讬 注讚讬诐. 讗诇讗 砖讟讛 讗讞专讜谞讛 诇诪讛 诇讬, 诇讬转拽讬谉 讘讬讛 砖专讬专 讜拽讬讬诐 (讘诪拽讜砖专) [讻诪拽讜砖专] 讜诇讗 讘注讬 砖讬讟讛 讗讞专讜谞讛. 讚讗讬 讻转讬讘 讘转专 砖专讬专 讜拽讬讬诐 诪讬讚讬 诇讗 讬诇驻讬谞谉 诪讬谞讬讛, 讜讗讬 讻转讬讘 诪拽诪讬 砖专讬专 讜拽讬讬诐 讗驻讬诇讜 讘砖讟讛 讗讞专讜谞讛 谞诪讬 谞讬诇祝 诪讬谞讬讛 讚转讜 诇讗 讬讻讬诇 诇讝讬讜驻讬讛. 讗诇讗 诇讗讜 砖"诪 讚讗驻讬诇讜 诇专讘讬 讬讜讞谞谉 讘诪拽讜砖专 转拽讬谞讜 专讘谞谉, 讘驻砖讜讟 诇讗 转拽讬谞讜 专讘谞谉.



讜讻讬 转讬诪讗 诪讻诇 诪拽讜诐 转拽砖讬 诇谉 驻砖讜讟 诇讚讘专讬 讛讻诇, 讗讚转拽讬谞讜 讘讬讛 专讘谞谉 砖讬讟讛 讗讞专讜谞讛 诇讬转拽讜谉 讘讬讛 砖专讬专 讜拽讬讬诐 讻讚讗诪专谉, 讜诇专讘讬 讬讜讞谞谉 诪讗讬 砖谞讗 诪拽讜砖专 讚注讘讚讜 讘讬讛 转拽谞转讗 讗讞专讬转讬. 讛讬讬谞讜 讟注诪讗 诪砖讜诐 讚讛讗讬 讚砖专讬专 讜拽讬讬诐 讚讞讬拽讗 诪讬诇转讗, 讚讝讬诪谞讬谉 讚讻转讬讘 讘讬讛 砖专讬专 讜拽讬讬诐 讗讚注转讗 讚讞转讬诪讬 注讚讬诐, 讜讗讚讞转讬诪讬 注讚讬诐 诪讬诪诇讻讬 诪诇讜讛 讜诇讜讛 诇诪砖讗专 讘讬讛 转谞讗讛 谞诪讬 诇砖谞讜讬讬 住讻讜诐 讛诪注讜转, 讚讗讬 讻转讘讬 诇讬讛 诇转谞讗讬讛 讗讜 诇拽讬讜诪讬讛 讘转专 砖专讬专 讜拽讬讬诐 诇讗 讬诇驻讬' 诪讬谞讬讛 讜爪专讬讻讬 诇诪讻转讘 砖讟专讗 (讗讞专讜谞讛) [讗讞专讬谞讗], 讜讗驻砖专 讚诪讬讞专讟 诪诇讜讛 讘讬谞讬 讘讬谞讬讛 讜诇讗 诪讜讝讬祝 诇讬讛, 讜讗讬 谞诪讬 诇讗 诪讬讞专讟 讝讬诪谞讬谉 讚讚讞讬拽 诇讜讛 诇讝讜讝讬 讜讗讚讛讻讬 讜讛讻讬 讗讬转 诇讬讛 驻住讬讚讗 讜讗讬讻讗 谞注讬诇转 讚诇转 讘讬谉 诇讙讘讬 诇讜讛 讘讬谉 诇讙讘讬 住讜驻专. 讜讗砖讻讞谉 讚讞讬讬砖讬 专讘谞谉 讘讻诪讛 讚讜讻转讬 诇谞注讬诇转 讚诇转 讘驻谞讬 诇讜讜讬谉, 讜讛讜讗 讛讚讬谉 诇转拽谞转 住讜驻专 讻讚讗讬转讗 (讙讬讟讬谉 讻讜,讗) 讙讘讬 讛讻讜转讘 讟讜驻住讬 讙讬讟讬谉. 讜讗诪讟讜诇 讛讻讬 诇讗 注讘讚讜 诇讬讛 专讘谞谉 转拽谞转讗 讘砖专讬专 讜拽讬讬诐 讚讗转讬 诪讬谞讬讛 驻住讬讚讗, 讗诇讗 讘砖讟讛 讗讞专讜谞讛 讚诇讗 讗转讬 诪讬谞讛 驻住讬讚讗, 讚讻诇 诪讗讬 讚诪砖转讻讞 诪拽诪讬 砖讟讛 讗讞专讜谞讛 讚住诪讬讻讛 诇住讛讚讬 讬诇驻讬谞谉 诪讬谞讬讛. 讗讘诇 讘诪拽讜砖专 转拽谞转讗 讚砖专讬专 讜拽讬讬诐 诇讙讘讬讛 转拽谞转讗 诪注诇讬讗 讛讬讗, 讚注讬拽专 转拽谞转讗 讚诪拽讜砖专 诪砖讜诐 住讬专讻讗 讚讙讬讟讬 讚讻讛谞讬 讗讬转拽谉 讚讛讜讜 拽驻讚讬 讟讜讘讗, 转拽讬谞讜 专讘谞谉 诪拽讜砖专 讚讗讬转 讘讬讛 注讬讻讜讘讗 讚讗讚讛讻讬 讜讛讻讬 诪讬转讘讗 讚注转讬讛讜, 讜讻讬讜谉 讚诇注讬讻讜讘讗 讗讬转拽谉 讻诇 讛讬讻讗 讚讙专讬诐 诇注讬讻讜讘讬 讟驻讬 讗讬转 讘讬讛 转拽谞转讗 讟驻讬.



讻讝. 讜诇专讘 讬专诪讬讛 讘专 讗讘讗 讚讗诪专(讬) 讗讞讜专讬 讛讻转讘 诪讘讞讜抓, 讜诇讗 讘注讬 砖专讬专 讜拽讬讬诐, 诇讬讞讜砖 讚讬诇诪讗 讻转讬讘 诪讗讬 讚讘注讬 讜讞转讬诐 诪讗讬 讚讘注讬 讜讗诪专 讗谞讗 诇专讘讜转 讘注讚讬诐 讛讜讗 讚注讘讚讬.



谞讜住讞讗 讗讞专讬谞讗, 讜诇讬讞讜砖 讚讬诇诪讗 讻转讬讘 诪讙讜讗讬 诪讗讬 讚讘注讬 讜诪讞转讬诐 住讛讚讬 讬转讬专讬 诪讗讘专讗讬 注讚 讚拽讬讬诪讬 讘讛讚讬 讻转讘讗 讜讗诪专 讗谞讗 诇专讘讜转 讘注讚讬诐 讛讜讗 讚注讘讚讬. 讜驻讬专讜砖讛, 讚拽讗 住诇拽讗 讚注转讬谉 讚讻讬 讞转讬诪讬 注讚讬诐 诪讗讘专讗讬 讻谞讙讚 砖讬讟讛 讗讞专讜谞讛 砖讘驻谞讬诐 讻住讚专谉 讞转讬诪讬, 讚讛讬讬谞讜 讗讜专讱 讻谞讙讚 讗讜专讱, 讜讗诪讟讜诇 讛讻讬 拽讗 诪拽砖讬谞谉 讜诇讬讞讜砖 讚讬诇诪讗 诇讘转专 讚讞转讬诪讬 住讛讚讬 讻谞讙讚 砖讬讟讛 讗讞专讜谞讛 砖讘驻谞讬诐, 讗讝讬诇 讜诪讜住讬祝 诇讘转专 砖讬讟讛 讗讞专讜谞讛 诪讙讜讗讬 诪讗讬 讚讘注讬 砖讬讟讛 讗讞转 讗讜 砖转讬诐, 讜诪讞转讬诐 住讛讚讬 讬转讬专讬 诪讗讘专讗讬 讻谞讙讚 讛讛讬讗 砖讬讟讛 讗讞专讜谞讛 讚讗讜住讬祝 诪讘驻谞讬诐, 讜谞诪爪讗讜 注讚讬诐 砖讛讬讜 讞转讜诪讬谉 转讞讬诇讛 讻谞讙讚 砖讬讟讛 砖诇诪注诇讛 诪诪谞讛 讛谉 讛谉 讞转讜诪讬谉 诇诪注诇讛 讜注讚讬诐 讛诪讝讬讬驻讬谉 讛讞转讜诪讬谉 讻谞讙讚 砖讬讟讛 讗讞专讜谞讛 砖讛讜住讬祝 诪讘驻谞讬诐 讞转讜诪讬谉 诇诪讟讛 诪讛谉, 讜诪爪讬 诇拽讬讜诪讬讛 诇砖讟专讬讛 诪注讚讬诐 砖诇 诪注诇讛. 讜讗讬 讗诪专讬谞谉 诇讬讛 讗诪讗讬 讗爪讟专讬讻转 诇讗讞转讜诪讬 砖转讬 讻讬转讬 注讚讬诐, 讗诪专 诇专讘讜转 讘注讚讬诐 讛讜讗 讚注讘讚讬, 讚讗讬 诇讗 诪拽讬讬诐 诪讛谞讬 诇拽讬讬诐 诪讛谞讬. 讘砖诇诪讗 诇专讘 讛讜谞讗 讚讘注讬 砖专讬专 讜拽讬讬诐 转讜 诇讗 讬讻讬诇 诇讝讬讜驻讬 诪讙讜讗讬 讜诇讗 诪讬讚讬, 讗诇讗 诇专讘 讬专诪讬讛 讚诇讗 讘注讬 砖专讬专 讜拽讬讬诐 讛讗 讬讻讬诇 诇讝讬讜驻讬 讻讚讗诪专讬谞谉.



讜驻专拽讬谞谉 诪讬 住讘专转 注讚讬诐 讻住讚专谉 讞转讬诪讬 讻讚讗诪专谉, 诇讗, 注讚讬诐 诪诪讟讛 诇诪注诇讛 讞转讬诪讬. 讜谞诪爪讗 诪转讞讬诇 诪砖讜诇讬 砖讬讟讛 讗讞专讜谞讛 砖讘驻谞讬诐 讜诪住讬讬诐 讜讛讜诇讱 讻诇驻讬 诪注诇讛, 砖转讬 讻谞讙讚 注专讘 讜注专讘 讻谞讙讚 砖转讬, 讜谞诪爪讗讜 讬专讻讜转 讞转讬诪转 讛注讚讬诐 诪讘讞讜抓 讻谞讙讚 砖讜诇讬 讛讻转讘 讜讙讟 砖讘驻谞讬诐, 讜讙讙 讞转讬诪转 讛注讚讬诐 讜砖讜诇讬讛 讻谞讙讚 讬专讻讜转 讛讻转讘 砖讘驻谞讬诐. 讚讗讬 谞诪讬 诪讜住讬祝 砖讬讟讛 讗讞专转 诪讘驻谞讬诐 讜诪讞转讬诐 住讛讚讬 讬转讬专讬 讻谞讙讚讛 诪讘讞讜抓 砖转讬 讻谞讙讚 注专讘, 诇讬转 诇讬讛 专讜讞讗 诇住讬讜诪讬 讞转讬诪转 讻诇 注讚 讗讞转 诪讛谉 讘专讜讞讘 砖讬讟讛 讗讞转 讗讜 砖转讬诐 讘讞讚 讚专讗. 讜讗讬 诪住讬讬诐 诇讛 诇讞转诪讜转 讬讚讗 讚讞讚 住讛讚讗 讘转专讬 转诇转讗 讚讗专讬 诪谞讻专 讝讬讜驻讬, 讚讗诪专讬谞谉 诇讬讛 讗讬 讛讻讬 讚讞转讬诪讬 讻谞讙讚 砖讟讛 讗讞专讜谞讛 讘转专讬 转诇转讗 讚讗专讬 讞转讬诪讬 讘专讬砖讗, 诪讗讬 砖谞讗 讚讚讞拽讬 谞驻砖讬讛讜 诇诪讞转诐 讘转专讬 转诇转讗 讚讗专讬, 诇讞转诪讜 讘讞讚 讚专讗 讜诇讬讝讜诇. 讜讗讬 讗讬谞讛讜 讞转讬诪讬 诇讘住讜祝 诪讗讬 砖谞讗 拽诪讗讬 讚讞转诪讬 讘专讬砖讗 讚诇讗 讗转讞讜诇 讻谞讙讚 砖讜诇讬 砖讬讟讛 讗讞专讜谞讛. 讜讗讬 讗诪专 专讜讞讗 砖讘讜拽 诇诪讗谉 讚拽砖讬砖 诪讬谞讬讛讜, 讗讬讘注讬 诇讬讛 诇诪砖讘拽 诇讛讜 专讜讞讗 讻讬 讛讬讻讬 讚讞转诪讜 讘讞讚 讚专讗 讻讬 讛讬讻讬 讚讞转讬诪讬 讗讬谞讛讜 讘专讬砖讗. 讛讬诇讻讱 诇讗 住讙讬讗 讚诇讗 诪讬谞讻专 讝讬讜驻讬讛.



讜拽讬"诇 讻专讘 讬专诪讬讛 讘专 讗讘讗 讚讗诪专 注讚讬诐 诪诪讟讛 诇诪注诇讛 讞转讬诪讬, 讚讙诪专讗 讚讘谞讬 诪注专讘讗 诪住讬讬注 诇讬讛, 讚讙专住讬' 讛转诐 驻砖讜讟 注讚讬讜 诇专讞讘讜 诪拽讜砖专 注讚讬讜 诇讗专讻讜. 讜讗讬 拽砖讬讗 诇讱 讛讗 讚转谞谉 专' 讞谞讬谞讗 讘谉 讙诪诇讬讗诇 讗讜诪专 砖讻转讘讜 注讚讬讜 诪转讜讻讜 讻砖专 诪驻谞讬 砖讬讻讜诇 诇注砖讜转讜 驻砖讜讟, 讜讗讬 住"讚 注讚讬讜 诇讗专讻讜 讻讬 讞转诪讬 注讚讬讜 诪转讜讻讜 诇讗专讻讜 讗诪讗讬 讻砖专, 讛讗 讗讬谞讜 讬讻讜诇 诇注砖讜转 驻砖讜讟, 讚注讚讬 驻砖讜讟 讻住讚专谉 讛讜讗 讚讞转讬诪讬, 讜诇诪拽讜砖专 谞诪讬 诇讗 讞讝讬, 讚诪拽讜砖专 注讚讬讜 诪讗讞讜专讬讜. 诇讗 转拽砖讬 诇讱, 讚讻讬 拽转谞讬 诪拽讜砖专 砖讞转诪讜 注讚讬讜 诪转讜讻讜, 诇讗讜 讘砖讞转诪讜 诪转讜讻讜 诇讗专讻讜 讻讚专讱 讛诪拽讜砖专 拽讗讬, 讗诇讗 讻砖讞转诪讜 诪转讜讻讜 讻住讚专谉 讻讚专讱 讻诇 驻砖讜讟 拽讗讬, 讜讗诪讟讜诇 讛讻讬 拽讗诪专 专' 讞谞讬谞讗 讘谉 讙诪诇讬讗诇 讻砖专 诪驻谞讬 砖讛讜讗 讬讻讜诇 诇注砖讜转讜 驻砖讜讟. 讜诇注讜诇诐 注讚讬 诪拽讜砖专 讻讬 讞转讬诪讬 诪讗讞讜专讬讜 诪诪讟讛 诇诪注诇讛 讛讜讗 讚讞转诪讬 诇讗讜专讱 讛讙讟 讻讚专讘 讬专诪讬讛 讘专 讗讘讗. 讜讙诪专讗 讚讘谞讬 诪注专讘讗 诪住讬讬注 诇讬讛. 讜拽讬讬诪讗 诇谉 讻讜转讬讛:



讻讞. 转讜讘 讗拽砖讬谞谉 诇专讘 讬专诪讬讛 讘专 讗讘讗 讜诇讬讞讜砖 讚讬诇诪讗 诪转专诪转讗 专讬注讜转讗 讘砖讬讟讛 讗讞专讜谞讛 讜讙讗讬讝 诇讬讛 诇砖讬讟讛 讗讞专讜谞讛 讜讙讗讬讝 诇讬讛 诇专讗讜讘谉 讘讛讚讛 讜诪转讻砖专 讘讘谉 讬注拽讘 注讚 讚转谞谉 讘谉 讗讬砖 驻诇讜谞讬 注讚 讻砖专. 讻诇讜诪专 讜讻讬 诪转讞诇讬 谞诪讬 诪砖讜诇讬 砖讬讟讛 讗讞专讜谞讛 讜讞转讬诪讬 诪诪讟讛 诇诪注诇讛 谞诪讬 砖转讬 讻谞讙讚 注专讘 诪讗讬 讛讜讬, 诇讬讞讜砖 讚讬诇诪讗 诪转专诪讬讗 诇讬讛 专讬注讜转讗 诇讘注诇 讛砖讟专 讘砖讬讟讛 讗讞专讜谞讛, 讻讙讜谉 讚诪转专诪讬 讘讬讛 转谞讗讛 讚讗讬转 讘讬讛 专讬注讜转讗 诇讘注诇 讛砖讟专, 讜讙讗讬讝 诇讛 诇砖讬讟讛 讗讞专讜谞讛 讜讙讗讬讝 诇讬讛 诇专讗讜讘谉 讘讛讚讛, 讚拽讗讬 讗讞讜专讬 砖讬讟讛 诇专讞讘讛 讜诪转讻砖专 讘讘谉 讬注拽讘 注讚, 讚转谞谉 讘谉 讗讬砖 驻诇讜谞讬 注讚 讻砖专. 讘砖诇诪讗 诇专讘 讛讜谞讗 讚讘注讬 砖专讬专 讜拽讬讬诐 诇讘住讜祝, 讻讬讜谉 讚讗讬 讙讗讬讝 诇讛 诇砖讬讟讛 讗讞专讜谞讛 诇讗 住讙讬讗 讚诇讗 讙讗讬讝 诇讬讛 诇砖专讬专 讜拽讬讬诐 讘讛讚讛 讜诪讬驻住讬诇 砖讟专讗 诇讬讻讗 诇诪讬讞砖, 讗诇讗 诇专讘 讬专诪讬讛 讚诇讗 讘注讬 砖专讬专 讜拽讬讬诐 诪讗讬 讗讬讻讗 诇诪讬诪专.



讜驻专拽讬谞谉 讚讻转讬讘 专讗讜讘谉 讘谉 讘讞讚 讚专讗 讜讬注拽讘 注讚 注诇讜讬讛讜. 讻诇讜诪专 讚讻转讬讘 专讗讜讘谉 讘谉 讗讞专讬讜 讘专讜讞讘 砖讬讟讛 讗讞专讜谞讛 讜讬注拽讘 注讚 注诇讜讬讛讜, 讻诇讜诪专 讗讞讜专讬 砖讬讟讛 砖诇 诪注诇讛 讛讬诪谞讛, (诪讗讬) [讚讗讬] 谞诪讬 讙讗讬讝 诇讛 诇砖讬讟讛 讗讞专讜谞讛 讙讗讬讝 诇讛 诇专讗讜讘谉 讘谉 讘讛讚讛, 讜诇讗 讗砖转讬讬专 诇讬讛 讘谉 讗讬砖 驻诇讜谞讬 注讚 讚诪转讻砖专 讘讙讜讬讛.



讜诪拽砖讬谞谉 转讜 讜诇讬讞讜砖 讚讬诇诪讗 讙讗讬讝 诇讬讛 诇专讗讜讘谉 讘谉 讜诪转讻砖专 讘讬注拽讘 注讚 讚转谞谉 讗讬砖 驻诇讜谞讬 注讚 讻砖专. 讜讗注"讙 讚诇讗 诪爪讬 诇拽讬讜诪讬讛 讘讬注拽讘 注讚 讚讛讗 诇讗讜 讞转诪讜转 讬讚讗 讚讬注拽讘 讛讬讗 讗诇讗 讚专讗讜讘谉 讘谉 讬注拽讘 讛讬讗, 讻讬讜谉 讚诪住转诪讗 讻诇 讻诪讗 讚诇讗 谞驻讬拽 注诇讬讛 注专注专 讜诇讗 诪转讘专专 讚诇讗 讞转诪讜转 讬讚讗 讚讛讗讬 住讛讚讗 讚讞转讬诐 注诇讬讛 讛讬讗 讚诪讻砖专讬谞谉 诇讬讛, 讛讻讗 谞诪讬 诇讬讞讜砖 讚讬诇诪讗 讙讗讬讝 诇讬讛 诇专讗讜讘谉 讘谉 讜诪住转诪讗 诪讞讝拽讬谞谉 诇讬讛 诇讛讗讬 讬注拽讘 注讚 讘讞转诪讜转 讬讚讗 讚讬注拽讘 讜诪讻砖专讬谞谉 诇讬讛.





转讜住驻讜转 专讬"讚

(讻讚) 讙讟 驻砖讜讟 注讚讬讜 诪转讜讻讜 讻讜' 诇专讘 讬专诪讬讛 讘专 讗讘讗 讚讗诪专 讗讞讜专讬 讛讻转讘 讻谞讙讚 讛讻转讘 诪讘讞讜抓 谞讬讞讜砖 讚讬诇诪讗 讻转讜讘 诪讙讜讜讗讬 讻讜' 驻讬' 讚诇专' 讬专诪讬讛 诇讗 讻转讘讬' 砖专讬专 讜拽讬讬诐 砖讛专讬 讗讬谉 诇讜 住讬诪谉 讗讞专 砖诇讗 讬讜讻诇 诇讝讬讬祝 讗诇讗 讝讛 砖讞讜转诐 讙' 注讚讬诐 讘砖讟' 讗讞转 讗专讜讻讛 诪专讗砖 讛砖讟专 讜注讚 住讜驻讜 诪讗讞专讬讜 讜讗讬谉 爪讜专讱 诇砖专讬专 讜拽讬讬诐 砖讗诐 讛讬讛 诪爪专讬讱 砖专讬专 讜拽讬讬诐 诪讛 诇讜 诇讻讜讜谉 讻谞讙讚 讛讻转讘 诪讘讞讜抓 讗诇讗 讜讚讗讬 砖诇讗 讬讻讜诇 诇讝讬讬祝 诪砖"讛 诪拽砖讛 讜谞讬讞讜砖 讚讬诇诪讗 讻转讘 诪讙讜讜讗讬 讻讜':





砖讬讟讛 诪拽讜讘爪转

诪诇诪讟讛 诇诪注诇讛 讞转讬诪讬. 讜讗诐 转讗诪专 讜诇讬讞讜砖 讚讬诇诪讗 讻转讘 诇诪注诇讛 诪谉 讛注讚讬诐 讘讙诇讬讜谉 (砖讘爪讚) 诇诪讟讛 讘住讜祝 讛砖讟专 讜讛讜讗 诇诪注诇讛 诪讛注讚讬诐 诪爪讚 讘' 诪讗讬 讚讘注讬 讜讬诪讞讜拽 砖讟专 砖讻转讜讘 讘爪讚 讛诇讘谉 讻讜' 讻讻转讜讘 讘转讜住驻讜转 诇注讬诇 讘诪砖谞讛. 讬砖 诇讜诪专 讚讙讗讬讝 诇讬讛 讻讜'. 讜转讬诪讛 讗诐 讻谉 讻讬 驻专讬讱 诇注讬诇 诇专讘 讛讜谞讗 讜诇讬讞讜砖 讚讬诇诪讗 讝讬讬祝 讻讜' 讗诪讗讬 诇讗 诪砖谞讬 讚讙讗讬讝 诇讬讛 诇讙诇讬讜谉 讻讜'. 讜讗诪专 专讬讘"诐 讚诇讗 讙讗讬讝 诇讬讛 砖诪谞讬讞讜 讻讚讬 诇讻转讜讘 讘讜 讛讗砖专转讗 讚讚讬讬谞讬诐 讞讜转诪讬诐 转讞转 讛讻转讘 讜诇讗 诪讗讞专讬讜 转讞转 讛注讚讬诐 讻讚转谞讬讗 讘转讜住驻转讗 讚诪住讻转 砖讘讬注讬转 砖讟专 诪拽讜砖专 注讚讬诐 讞讜转诪讬诐 诪讘讞讜抓 讜讛讚讬讬谞讬诐 讘驻谞讬诐. 讜转讬诪讛 讜讬注砖讛 讟讬讜讟 转讞转 讛砖讟专 讜讗讞专 讻讱 讬讻转讜讘 讛讗砖专转讗 讚讗诪专讬谞谉 诇拽诪谉 讚讬讬谞讬 讗讟讬讜讟 诇讗 讞转讬诪讬. 讜讬砖 诇讜诪专 砖诪讗 讗讬谉 专讙讬诇讬谉 诇讛谞讬讞 讞诇拽 讻诇 讻讱 转讞转 讛砖讟专. 讜注讜讚 讬砖 诇讜诪专 讚诪讟讬讬讟 讛讙诇讬讜谉. 诪谉 讛爪讚 诇诪注诇讛 诪谉 讛注讚讬诐 讻讜' 讻讻转讜讘 讘转讜住驻讜转 诇注讬诇. 讛专讗"砖 讝"诇. 讜诇拽诪谉 讗讻转讜讘 诇砖讜谉 讛专砖讘"讗 讝"诇 讘讝讛.  
**) 爪专讬讱 注讬讜谉 讗诐 讻谉 讬专讘讛 注讚讬诐 诇诪注诇讛 注诇 讙讙讜 砖诇 注讚讬诐 讜讬讜住讬祝 注讜讚 砖讜专讛 讘讙讜祝 讛砖讟专 谞讙讚 注讚讬诐 讛谞讜住驻讬诐. 讜讗诐 转讗诪专 讛注讚讬诐 讬讙讬讚讜 诪讛 谞注砖讛 讗诐 讬讛讬讜 讘诪讚讬谞转 讛讬诐 讜注讜讚 讗诐 谞住诪讜讱 注诇 讛注讚讬诐 讛诇讗 讗诐 讬讞转诪讜 讻住讚专诐 讬讻讜诇讬诐 讙诐 诇谉 诇讛注讬讚 讻讬 诇讗 讛讬讜 注讜讚 注讚讬诐 讗讞专讬诐. 讜讬砖 诇讜诪专 讗诐 讬讞转诪讜 讻住讚专谉 讬讻讜诇 诇讜诪专 诇专讘讜转 注讚讬诐 注讘讬讚讬 讜讻诇 讗讞讚 诪注讬讚 注诇 注谞讬谉 讗讜诇诐 讗诐 讛注讚讬诐 讛诪注讬讚讬诐 讘转讞诇讛 讛诐 讞讜转诪讬诐 转讞诇讛 注诇 转讞诇转 住讚讜专 讛砖讟专 谞讙讚 讙讙 砖讜专讛 讗讞专讜谞讛 诇讗 讬讞转诪讜 注诇讬讛诐 注讚讬诐 讗讞专讬诐 砖诇讗 讬讛讬讜 诪讜讻讞砖讬诐 ~讛注讚讬诐 讛讞转讜诪讬诐 讘转讞诇讛. 


讗谞讗 诇专讘讜转 讘注讚讬诐 拽讗 注讘讚讬. 讜讛讗 讚诇讗 诪砖谞讬 讛讻讗 讻诇 讻讬 讛讗讬 讙讜讜谞讗 讗讬谉 诪拽讬讬诪讬诐 讗诇讗 诪注讚讬诐 砖诇诪讟讛 讻讚诪砖谞讬 诇拽诪谉 诪砖讜诐 讚讘砖诇讛讬 驻专拽 讛讝讜专拽 讗诪专讬谞谉 讚诪拽讜砖专 诪讻诇 转诇转讗 诪拽讬讬诪讬诐. 诪讬讛讜 转讬诪讛 讗诪讗讬 诇讗 诪砖谞讬 讚诪讟讬讬讟 诇讬讛 转讞转 讛注讚讬诐. 讗讬讻讗 诇诪讬诪专 讙讝专讛 诪砖讜诐 讝诪谞讬谉 讚诇讗 诪讟讬讬讟 诇讬讛. 注讚讬诐 诪诇诪讟讛 诇诪注诇讛 拽讞转诪讬 讜诪转讞讬诇讬诐 诇讻转讜讘 诪讗讞专讬讜 讻谞讙讚 砖讬讟讛 讗讞专讜谞讛 讝讛 讗讞专 讝讛. 讜讗诐 转讗诪专 讗讻转讬 讬讻讜诇 诇讻转讜讘 讘驻谞讬诐 诪讗讬 讚讘注讬 讜讬讞转讜诐 注讚讬诐 诪讘讞讜抓 讻谞讙讚 诪讛 砖讻转讜讘 诪讘驻谞讬诐 讜讬拽讜讬讬诐 讘讗讬谞讱 转诇转讗 住讛讚讬 **). 讜砖诪讗 讗讬谉 讻诇 讻讱 讞诇拽 诪注讘专 诇讚祝 诇讻转讜讘 讛讗砖专转讗 讜砖讬注讜专 讞转讬诪转 注讚 讗讞讚 讛谞讜住祝. 讛专讗"砖 讝"诇. 


讜诇讬讞讜砖 讚讬诇诪讗 诪转专诪讬讗 专讬注讜转讗 讘砖讬讟讛 讗讞专讜谞讛 讜讙讗讬讝 诇讛 诇砖讬讟讛 讗讞专讜谞讛 讻讜'. 拽砖讬讗 诇讬 讗诪讗讬 诇讗 转专讬抓 诇讬讛 讚注讚讬诐 讘讗讜专讱 讻诇 (讛砖讬讟讛) 讛砖讟专 讞讜转诪讬诐 讗诇讗 砖讛诐 讞讜转诪讬诐 讻诪讬 砖专讜爪讛 诇讻转讜讘 诪住讜祝 讛砖讟专 诇转讞讬诇转讜 诇讗讜专讱 讜转讜 诇讬讻讗 诇诪讬讞砖 诇诪讬讚讬 讚讗讬 讙讗讬讝 诇讻讜诇讛 讞转讬诪讜转讗 讚住讛讚讗 讙讗讬讝 讜诇讛讞转讬诐 讗讞专讬诐 注诇 讙讘讬讜 讗讬谉 诇讞讜砖 讻诪讜 砖讻转讘谞讜 诇诪注诇讛 砖讗讬谉 讗讜转诐 砖讛诐 讟驻诇讛 讞讜转诪讬诐 注诇 讙讘讬 讗讜转诐 砖讛诐 注讬拽专 讛注讚讜转 讜谞讬讞讗 诇讬讛 讚讗讻转讬 讗讬讻讗 诇诪讬讞砖 讚讬诇诪讗 诪讞转讬诐 住讛讚讬 讗讞专讬谞讬 讘转专 讛谞讱 拽诪讗讬 讜诪砖讜诐 专讬注讜转讗 讚砖讟专 (讗讞专讜谞讛) 讘讗讞专讜谞讛 讙讗讬讝 诇讬讛 诇讻讜诇讬讛 住讛讚讗 拽诪讗 砖讻讘专 讬砖 诇讜 注讚讬诐 讗讞专讬诐 砖讛诐 诪砖诇讬诪讬诐 讗转 讛砖讟专 讗讘诇 讛砖转讗 砖讞转讬诪转 讛注讚 讛讜诇讻转 诇讗专讻讜 砖诇 砖讟专 讗讬谉 讛讚讘专 注砖讜讬 讚讙讗讬讝 讻谞讙讚 讻诇 讗讜专讱 讞转讬诪转讜 砖谞诪爪讗 诪住诇拽 诪谉 讛砖讟专 讗专讘注讛 讗讜 讞诪砖讛 砖讬讟讬诐 讜讗讬谉 讛讚讘专 诪爪讜讬 砖诇讗 讬转拽诇拽诇 讛砖讟专 讘讻讱 讗讘诇 诇住讜驻讜 砖诇 砖讟专 讘诇讘讚 讛讜讗 砖讬砖 诇讞讜砖 讜讛讬讬谞讜 讚拽讗诪专讬 讜诇讬讞讜砖 讚讬诇诪讗 诪转专诪讬讗 专讬注讜转讗 讘砖讬讟讛 讗讞专讜谞讛 讚诇讟驻讬 诪讛讻讬 诇讬讻讗 诇诪讬讞砖. 讜讗诐 转讗诪专 讜诇诪讛 诇讬讛 诇讚讞讜拽讬 讻讜诇讬 讛讗讬 诇讬诪讗 诇讬讛 讚诇注讜诇诐 注讚讬诐 讻住讚专谉 讞转讬诪讬 讗诇讗 讚讙讗讬讝 诇讬讛 诇讻讜诇讬 


讙诇讬讜谉 讻讬 讛讬讻讬 讚诇讗 诪爪讬 诇讝讬讜驻讬 讜诇讗讜住讜驻讬. 讬砖 诇讜诪专 讚讗讬 讗驻砖专 讚讛讗 讘注讬 诇诪讻转讘 诇讬讛 讗砖专转讗 讚讚讬讬谞讬 砖讛讬讗 谞讻转讘转 诪转讜讻讛 讜讻讚转谞讬讗 讘转讜住驻转讗 讚砖讘讬注讬转 驻专讜讝讘讜诇 讛诪拽讜砖专 讛注讚讬诐 讞讜转诪讬诐 诪讘讞讜抓 讜讛讚讬讬谞讬诐 讞讜转诪讬诐 诪讘驻谞讬诐. 讛专"谉 讝"诇. 


讚讻转讘 专讗讜讘谉 讘谉 讘讞讚 讚专讗 讜讬注拽讘 注诇讜讬讛. 讜讗讬转 讚讙专住讬 专讗讜讘谉 讘谉 讘讞讚 讚专讗 讜讬注拽讘 注讚 讘讞讚 讚专讗. 讜诇讬讞讜砖 讚讬诇诪讗 讙讗讬讝 诇讬讛 诇专讗讜讘谉 讘谉 讜诪转讻砖专 讘讬注拽讘 注讚. 讜讗诐 转讗诪专 讜诇讬砖谞讬 讚讞转讬诐 讘砖谞讬 (讙讬讟讬谉) 砖讬讟讬谉 专讗讜讘谉 讘谉 讬注拽讘 注讚. 讜讬砖 诇讜诪专 讚诇讗 讞爪讬祝 讗讬谞讬砖 诇诪讻转讘 砖诪讛 讚讗讘讜讛 转讜转讬讛 讚讬讚讬讛. 转讜住驻讜转. 


**) 爪专讬讱 注讬讜谉 砖讟专 诪拽讜砖专 爪专讬讱 砖诇砖讛 注讚讬诐 诪转讞诇讛. 讗讜诇讬 爪专讬讱 诇讜诪专 讘讗讬谞讱 讚' 住讛讚讬.





诪讛专砖"讗 - 讞讬讚讜砖讬 讛诇讻讜转

讘讚"讛 讜诇讬讞讜砖 讚诇诪讗 讻讜' 讜诇讬讻讗 诇诪讬诪专 讚诪讟讬讬讟 诇讛 诪爪讚 讗讞专 讚砖诪讗 讻讜' 注讻"谞 诪爪讚 讗讞专 讛讬讬谞讜 爪讚 砖讛砖讟专 讻转讜讘 讘讜 讜诇讗 讬谞讬讞讜 诇讟讬讬讟 讙诐 砖诐 诪驻谞讬 讛讗砖专转讗 讜讘爪讚 讛注讚讬诐 驻住讬拽讗 诇讛讜 讚诇讗 讬谞讬讞 诇讛讜 诇讟讬讬讟 诪驻谞讬 讛谞驻拽 讜拽讬讜诐 讛注讚讬诐 砖讚专讻讜 诇讛讬讜转 转讞转 注讚讬诐 讜诇注讬诇 砖讻转讘讜 讛转讜住驻讜转 砖讗驻砖专 诇讟讬讬讟 诇爪讚 讛注讚讬诐 注讚 住讜祝 讛砖讟专 讛讬讬谞讜 诇诪讗讬 讚诪住讬拽 讚讞转讬诪讬 注讚讬诐 诪诪讟讛 诇诪注诇讛 讜讚讜"拽:


讘讚"讛 讜谞讬讞讜砖 讻讜' 讜讗"转 讜讛讜讗 讬讞转讜诐 讻讜' 讻讬 讗诐 注讚 讗讞讚 讞转讜诐 讜讗诐 讛讜讗 注爪诪讜 讬讞转讜诐 砖谞讬 驻住讜诇 讻讜' 砖诇讗 讬讘讗 讗讚诐 讗讞专 讜讬讻转讜讘 讻讜' 讜讬讛讬讛 讛注讚 诇讝讛 砖讝讛讜 讻转讘 讬讚讜 注讻"诇 讻爪"诇 讜谞专讗讛 讚专"诇 砖讬讜住讬祝 诇讞转讜诐 注讚讬诐 讘住讜祝 讛砖讟专 谞讙讚 讛注讚讬诐 讛专讗砖讜谞讬诐 讜讬讻转讜讘 讘驻谞讬诐 诪讗讬 讚讘注讬 谞讙讚 讛注讚讬诐 砖诪讜住讬祝 诪讘讞讜抓 讜讗讛讗 转讬专爪讜 砖诇讗 讛讬讛 讘讻诇 砖讬讟讛 讻"讗 注讚 讗讞讚 讚讛讬讬谞讜 讙' 注讚讬诐 讝讛 转讞转 讝讛 讜讗诐 讬讜住讬祝 诇讞转讜诐 讜诇讛讜住讬祝 谞讙讚 讻诇 注讚 注讜讚 注讚 砖谞讬 讛专讬 讛讜讗 驻住讜诇 讚诇讗 诪讻砖专讬谞谉 讗诇讗 讘讗讬谉 讘讻诇 砖讬讟讛 讻"讗 注讚 讗讞讚 讗驻讬' 注讚 拽' 注讚讬诐 讘讝讛 转讞转 讝讛 讜注讜讚 转讬专爪讜 砖讛注讚讬诐 诇讗 讬谞讬讞讜 讛讙诇讬讜谉 注讚 住讜祝 讛砖讟专 讘诇讗 讟讬讜讟 诪砖讜诐 砖诇讗 讬注砖讛 诪讻诇 注讚 讗' 讻转讬讘转 讬讚 讜讻诪"砖 讛转讜住' 讙"讻 诇注讬诇 讞讘诇 诇讗 讬讚注谞讗 诪讗讬 拽讗 拽砖讬讗 诇讛讜 诪注讬拽专讗 讘注讬拽专 拽讜砖讬讬转诐 讚讗"谞 砖讛诐 讻转讜讘讬诐 讘砖讬讟讛 讗' 爪专讬讻讬谉 诇注砖讜转 讟讬讜讟讗 注讚 住讜祝 讛砖讟专 砖诇讗 讬注砖讛 砖讟专 讛讘讗 讛讜讗 讜注讚讬讜 讘砖讬讟讛 讗讞转 讻诪"砖 讛转讜住' 诇注讬诇 讜讚讜"拽:


讘讚"讛 讚讻转讘 专讗讜讘谉 讻讜' 讻砖讗驻专砖 砖讬注拽讘 讜专讗讜讘谉 讘讞讚 讚专讗 诇讗讜专讻讜 讻讜' 砖讗诐 诇讗 讛讬讛 讻砖专 讘讛讻讬 讘讘谉 诇诪注诇讛 讻讜' 注讻"诇 谞专讗讛 驻讬' 诇讚讘专讬讛诐 砖讗诐 谞驻专砖 拽讜砖讬讗 砖诇 专讬讘"诐 讚讜拽讗 讘讻讛"讙* 讘专讗讜讘谉 讜讬注拽讘 讘讞讚 *讻讝讛 讚专讗 讚讛砖转讗 讻砖讬讞转讜讱 砖讬讟讛 讛转讞转讜谞讛 诪讛砖讟专 注诐 专讗讜 专讗讜讘谉 讬注拽讘 注讚 讜注诐 讘谉 转讞转讬讜 讜讬砖讗专 诇诪注诇讛 讘谉 讬注拽讘 讘砖讬讟讛 讗' 讛讜讬 讻砖专 讘谉 讗讘诇 讘讘谉 诇诪注诇讛 讜讬注拽讘 诇诪讟讛 讘讘' 砖讬讟讬谉 诇讗 讛讬讛 讻砖专 讻讙讜谉 砖讬讻转讜讘 诇诪注诇讛 专讗讜讘谉 讜诇诪讟讛 讘谉 讬注拽讘* 讚讛砖转讗 讻讚讙讬讬讝 专讗讜 *讻讝讛 砖诇诪注诇讛 注诐 讘谉 砖转讞转讬讜 诇讗 讬砖讗专 讘谉 讬注拽讘 讘砖讬讟讛 讗' 讗诇讗 专讗讜讘谉 讘谉 诇诪注诇讛 讜讬注拽讘 诇诪讟讛 讜讗讬谞讜 讻砖专 讘讛讻讬 讜注"讝 讻转讘讜 讚讝讛 讟注讜转 讘谉 讬注拽讘 注讚 讜讗讬谉 诇讛注诇讬诇 讗转 专讬讘"诐 讘诇砖讜谞讜 讘拽讜砖讬讬转讜 讚谞拽讟 讚讜拽讗 讘讻讛"讙 砖专讗讜讘谉 讜讬注拽讘 讘讞讚 讚专讗 诇讗讜专讻讜 砖诇 砖讟专 诇诪注诇讛 讗诇讗 讚讛"讛 讘讘谉 讜讬注拽讘 讘讞讚 讚专讗 诇诪讟讛 讘讗讜专讻讜 砖诇 砖讟专 讜讗诐 讬讙讬讬讝 专讗讜 注诐 讘谉 砖诇诪讟讛 讬砖讗专 讘谉 诇诪注诇讛 讜讬注拽讘 诇诪讟讛 讜讛讜讗 讻砖专 讜砖驻讬专 讬驻讜诇 讙诐 讘讝讛 讘拽讜砖讬讬转 专讬讘"诐 讜讗讬谉 诇讛砖讬讘 讙诐 讘讝讛 讗诇讗 讘诇砖讜谉 专讬讘"讗 讗诇讗 砖讬讛讗 讘谉 砖诇诪讟讛 讙讚讜诇 讻谞讙讚 讻诇 专讗讜讘谉 砖诇诪注诇讛 讻讝讛 讗讜 砖讬讛讬讛 专讗讜讘谉 讘谉 砖诇 诪讟讛 讘谉 讬注拽讘 注讚 转讞转 讘谉 砖诇 专讗讜讘谉 讻讝讛 专讗讜讘谉 讜诇驻讬 驻讬专讜砖 专讬讘"诐 讚专讗讜讘谉 讘谉 讬注拽讘 注讚 讜讬注拽讘 讘讞讚 讚专讗 讘讗讜专讱 讛砖讟专 讬讛讬讛 讘谉 砖诇诪讟讛 讙讚讜诇 讻谞讙讚 讻诇 专讗讜讘谉 砖诇诪注诇讛 讻讝讛 专讗讜讘谉 讬注拽讘 注讚 讗讜 砖讬讛讬讛 讘谉 砖诇 诪讟讛 谞讙讚 讘谉 砖诇 专讗讜讘谉 讘谉 讻讝讛 专讗讜讘谉 讬注拽讘 注讚 讘谉 诪讬讛讜 诇讗 讬讚注谞讗 诪讗讬 讛讻专注 讗讬讻讗 讘诇砖讜谉 拽讜砖讬转 专讬讘"诐 砖讻转讘 讗讬 讘谉 讘专讗砖 专讗讜讘谉 讜讗讞"讻 讬注拽讘 讻讜' 讚讗讚专讘讛 诪砖诪注 讟驻讬 讚讘谉 讜讬注拽讘 诇诪讟讛 讘讞讚 讚专讗 诇讗讜专讱 讛砖讟专 诪讬讛讜 诪诇砖讜谉 专讬讘"讗 讚诇拽诪谉 诪砖诪注 讚拽讜砖讬讬转讜 讚专讗讜讘谉 讜讬注拽讘 讘讞讚 讚专讗 诇诪注诇讛 讘讗讜专讻讜 砖诇 砖讟专 诪诪讛 砖讻转讘 讘转讬专讜爪讜 讜讗驻讬' 讬诪讞拽谞讜 诇讗讜转讜 讘谉 砖诇诪讟讛 讻讜' 讜讗讬 讗讬讬专讬 讘讘谉 讜讬注拽讘 讘讞讚 讚专讗 诇诪讟讛 讘讗讜专讱 讛砖讟专 讛诇"诇 讜讗驻讬诇讜 讬诪讞拽谞讜 诇讗讜转讜 讘谉 砖诇 诪注诇讛 讜讚讜"拽:


讘讗"讚 讜诇讗 讻讟讜注讬诐 砖讗讬谞讜 讻砖专 讻讜' 诪注讜诇讜转 砖驻讬专砖谞讜 讜讗讬谉 讻讜' 讗诇讗 专讗讜讘谉 讜讘谉 讘讬讞讚 讜诇讗 讬砖讗专 讗诇讗 讬注拽讘 注讚 讜讛砖转讗 谞讬讞讗 讛讜讗 讻讜' 讜讬砖讗专 讘谉 砖诇 砖诐 专讗讜讘谉 讜讙诐 讬注拽讘 讜诪转讻砖专 讘讛讻讬 讗诇讗 讘谉 讻谞讙讚 讻诇 专讗讜讘谉 讗"谞 讘谉 转讞转 讘谉 砖诇 砖诐 专讗讜讘谉 讜讗讬 讙讬讬讝 诇专讗讜 讻讜' 讝讛 转讞转 讝讛 讜讬注拽讘 讗讞专讬 讘谉 讜讝"诇 专讬讘"讗 讻讜' 讘谉 转讞转 讘谉 砖诇 砖诐 专讗讜讘谉 砖讗诐 讻讜' 诇专讗讜 砖诇 专讗讜讘谉 讜讙诐 讘谉 砖诇诪讟讛 讻讜' 讛注诇讬讜谉 砖诇 专讗讜讘谉 讬砖讗专 讘谉 讻讜' 讻爪"诇:


讘讚"讛 讜诪转讻砖专 讘讬注拽讘 注讚 讻讜' 砖讬注拽讘 诇讗 讞转诐 讝讛 讜诪讛 住讘讜专 讻讜' 讬注拽讘 砖谞砖讗专 讛讬讗 讛注讚 砖驻讬专讜砖讜 讛讜讬 诇专讗讜讘谉 讘谞讜 砖诇 讬注拽讘 讝讛 讚讜讞拽 讚讗"讻 讛诇"诇 讻讜' 注讻"诇 讻爪"诇 讜专"诇 讻讬讜谉 讚讛诪诇讜讛 讬讚注 砖讬注拽讘 诇讗 讞转诐 讗"讻 诪讛 住讘讜专 诇讞转讜讱 专讗讜讘谉 讘谉 讚讛讗 诪讬注拽讘 诇讗 诪转讻砖专 讜诇讗 讬转拽讬讬诐 注"讬 讬注拽讘 讻讬讜谉 砖讛讜讗 诇讗 讞转诪讜 讗诇讗 注"讬 专讗讜讘谉 讘谞讜 砖谞讞转讱 讚讘讛讛讬讗 讚讘' 讙讬讟讬谉 谞讬讞讗 诇讛讜 讚讛转诐 驻专讬讱 讚讗讬诪讗 讚拽讜砖讟讗 讛讜讗 讚讬注拽讘 注讚 讬注拽讘 讞转诪讜 讜注"讬 讬转拽讬讬诐 讻诪"砖 讛转讜住' 诇拽诪谉 讜讗讬 诪讬讬专讬 讛讻讗 讘讞转讬诪转 讬讜谞讬转 讜拽讜砖讟讗 讛讜讗 讬注拽讘 讛讬讛 讛注讚 讘谞讜 砖诇 专讗讜讘谉 讜讛讬讛 讞转讜诐 诪转讞诇讛 专讗讜讘谉 讘谉 讬注拽讘 注讚 砖驻讬专讜砖讜 讛讜讬 专讗讜讘谉 讘谞讜 讬注拽讘 讜讛讜讗 讞转讱 专讗讜讘谉 讜讘谉 讜诇讗 谞砖讗专 专拽 讬注拽讘 注讚 讜诪转讻砖专 砖驻讬专 讘讬注拽讘 讜讝讛 讚讜讞拽 讚讗"讻 讛诇"诇 讻讜' 讜讚讜"拽:





专砖"砖

专"砖 讚"讛 诪讞拽 驻住讜诇. 讗祝 诪讛 砖讛讙讬讛讜 注诇讬讜. 讘专砖"讬 砖讘专讬"祝 诇讬转讗 诇诪诇转 讗祝 讜谞"诇 砖讛讜讗 讛谞讻讜谉 讜讗转讬 诇讗驻讜拽讬 讚诪讛 砖讻转讜讘 拽讜讚诐 讛诪讞拽 讻砖专 讚讛转诐 诇讬讻讗 诇诪讬讞砖 诇诪讬讚讬:



专"砖 讚"讛 讗诇讗 诪诇诪讟讛 讻讜'. 讝讛 转讞转 讝讛. 讗讘诇 拽住"讚 砖讛专讗砖讜谉 诇讞讜讚 诪转讞讬诇 诪讻谞讙讚 砖讬讟讛 讗讞专讜谞讛 讜讛砖讗专 诪转讞讬诇讬谉 诇诪注诇讛 拽爪转 诪讻谞讙讚 砖讬讟讛 讛讘' 讗讜 注讜讚 诇诪注诇讛. 讜诪专 讝讜讟专讗 讞讬讚砖 诇拽诪谉 讚讻讜诇谉 诪转讞讬诇讬谉 诪讻谞讙讚 砖讬讟讛 讛转讞转讜谞讛. 讜讙讬' 讛讘"讞 讜驻讬专讜砖讜 诇"谞 诇讬 讜注讬' 讘转讚"讛 讜谞讬讞讜砖 讜诇拽诪谉 讘讚"讛 讻诇:



转讚"讛 讜讻砖讬注讜专. 砖讬诪讞讜拽 讻讜' 讻讚讬 诇讛注专讬诐. 诇"讬 诪讚讜注 诇讗 谞讗诪专 砖讛讬讛 讻转讜讘 砖诐 专讬注讜转讗 讜讬讛讬讛 讻诇 讛砖讟专 驻住讜诇:



转讚"讛 讜诪转讻砖专 (讘注"讘). 讜讗讬 诇讗 讟注谞讬谞谉 诇讬转诪讬 讜诇拽讜讞讜转 诪诇讜讛 讟注谞讜转 讝讬讜祝 讻讜'. 讻爪"诇 讜注讬' 讘"诪 (讬"讙 讘') 转讚"讛 讛讗 拽讗诪专:

